Lurralde, ekonomia eta energia eredu berrien alde lanean | EA - Eusko Alkartasuna\nHasiera » Albisteak » Lurralde, ekonomia eta energia eredu berrien alde lanean\nLurralde, ekonomia eta energia eredu berrien alde lanean\nArgitaratua honek egina: Prentsa Bulegoa data Ira 17, 2021 honetan: Albisteak, Berriak\nBeharrezkoa den deskarbonizaziorako bideak aldaketa sakona ekarriko du lurralde, ekonomia eta energia ereduetan, “eta hori modu kontzertatuan eta alde anitzeko esparru batean baino ezin da egin”. Eredu aldaketa sakonaren alde egin zuen Idurre Bidegurenek PSOEk proposatutako Europar Batasunaren markoaren legeetan oinarritutako hirien neutralitate klimatikoa lortzeko mozioaren eztabaidan eta anbizio gehiagoz jokatu behar dela esan zion Gobernuari.\nEH Bilduk norabide horretan doazen ekimenak babesteko borondatea duela aurreratu zuen senatariak baina asteazkenean Senatuan aurkeztutako ekimenak ez duela ezer berririk planteatzen aurpegiratu zion PSOEri eta “publizitate-ekintza soila” ez ote den galdetu.\n“Udalerri askok urteak daramatzate klima-aldaketaren erronkarekin inplikatuta” esan eta behar dutena “finantziazioa handitzea” dela zehaztu zuen Bidegurenek bere herriko eredua hartuta: “Badakit zer inbertsio egin diren ministeriotik azken urteotan. Ez dira nahikoak herri erresilienteak izateko”.\nEuropako funtsak trantsizio ekologikora bideratutako ekimenen alde erabiltzeko eskatuz amaitu zuen: “Aprobetxa dagigun ba aukera hau, herriak eraldaketaren giltzarri baitira”.


Emakume eta Gizonen arteko Berdintasuna - GIS Berdintasuna - Bizkaia.Eus\nDesberdintasuna Bizkaian. GIS Berdintasuna\nEqualX Genero Berdintasunaren indizearen inguruan eratutako sistema-informazioa da, eta horren xedea Bizkaiko Lurralde Historikoan emakumezkoen eta gizonezkoen artean dagoen ezberdintasun maila adieraztea da. Indizea eskualdeen arabera, EqualX Eskualdeak, eta udalerrien arabera, EqualX Udalerriak kalkulatzen da. Hori dela medio, eskualdeen eta udalerrien artean alderatzeak egin ahal izango dira.\nInformazioa eskuratzeko modua\nKoloreen bidez eskualde/udalerri bakoitzaren EqualX indizearen balioa adierazten da. Ilunagoa = berdintasuna txikiagoa.\nEskualdea edo udalerria aukeratuz, aldagaientzako taula bat agertzen da barren grafikoekin batera:\nDatu-basea : Bizkaiko genero-berdintasuna\nEzberdintasun erlatiboen batezbesteko sailkapena\nGizoneeta emakumeen arteko banaketari buruzko datuak, atalen arabera\n( 1 ) Ordaindutako enplegua %\n69,04 46,29 56,84 4\n( 1 ) Goi mailako hezkuntza %\n41,24 41,15 34,56 1\n( -1 ) Sektore-banaketa %\n17,4 17,4 25,65 1\n( 1 ) 24 eta 34 urte bitarteko gazteak\n28097 27689 184787 2\n( -1 ) Enpleguaren bilaketa %\n9,9 10,07 8,73 1\n( -1 ) Enpleguaren bilaketa % (maila)\n9,9 10,07 8,73 9\n( 1 ) Udal-zinegotzigoak\n20 9 1195 1\nEzberdintasuna handiagoa = berdintasuna txikiagoa\nGizonak (Ponderazio negatiboa)\nEmakumeak (Ponderazio negatiboa)\nEskualdeak/udalerriak aukeratutako adierazlearen arabera antolatuko dira, eta goiburuan berdintasun handiena duten eskualde/udalerriak agertuko dira.\nAdierazle ezberdinek denboran zehar izandako bilakaera azalduko da.\nEqualX Genero Berdintasunaren indizea kalkulatzeko modua\nIndizea 7 aldagaien batura haztatuaren bidez eskuratzen da: pertsonak ordaindutako enpleguarekin (%); Pertsonak goi mailako hezkuntzarekin (%); Enpleguaren arloko banaketa (%); 24 eta 34 urte bitarteko gazteak; Pertsonak enplegu-bilaketan (%) Ezberdintasuna eta Maila; Pertsonak udal-zinegotzigoetan.\nHona hemen indizea eskuratzeko modua:\nEmakumezkoen eta gizonezkoen arteko ezberdintasun erlatiboa ehunekoetan adierazita kalkulatzen da, aldagai bakoitzari begira.\nSailkapen bat ezartzen da aldaera bakoitzari begira, eta lehenengo tokian eskualde/udalerri bat ezarriko da, horrek ezberdintasun erlatibo guztien balio txikiena badu.\nEqualX indizea, azken batean, sailkapen desberdinen batezbesteko aritmetiko soila.\nGenero berdintasunari buruzko azterketa\nEqualX eskualdeei begira\nEqualX udalerriei begira


ITELAZPIk zerbitzu “TowerCos” merkaturatzeko plataforma digitala garatzen duen TFM bat saritzen du. | Itelazpi\nITELAZPIk zerbitzu “TowerCos” merkatura…\nMatxalen Lauzirika, Itelazpiko zuzendari nagusia, Gaizka Suarez, sariaren irabazlearekin eta Charles Pinto, Bilboko Ingeniaritza Eskolako zuzendariarekin batera.\nTelekoSaria saria Itelazpik euskal hezkuntza-sektorearekin eta, bereziki, telekomunikazioen inguruko ikasketak ematen dituzten erakundeekin duen konpromisoaren ardatz-ekimena da. Horretarako, lankidetza-hitzarmen bat sinatu du Bilboko Ingeniaritza Eskolarekin, unibertsitateari dagokionez, eta Ikaslan Elkartearekin, lanbide-heziketari dagokionez.\nTelekosariak 1.500 euroko saria ematen dio urtero gradu amaierako lan onenari (TFG) edo Bilboko Ingeniaritza Eskolako ikasleek egindako master amaierako lanari (TFM). Aurtengo edizioan, Gaizka Suarez Telekomunikazioetako ingeniari eta eskolako irakasle ohiak egindako lana saritu dute, hiru urtez Itelazpin praktikak egiten egon da ere. Kalitate handiko lanari kalifikazio gorena eman diote: 10.\nGaizka Suarezek garatutako lanak hedatzen ari den sektorearen eraldaketa digitalerako aukerak zabaltzen dizkio: “TowerCos” (“Tower Companies” edo telekomunikazio-azpiegiturak kudeatzen dituzten enpresak ezagutzen diren lagunarteko terminoa). Orain arte, modu analogikoan merkaturatu dira broadcasting, garraio eta telko azpiegituren zerbitzuak (azken zerbitzu hori kokapena bezala ezagutzen da). Gaizka Suarezek, bere TFMn, B2B (Business to Business) plataforma digital bat garatzeko oinarri funtzionalak azaltzen ditu, “TowerCos” erakundeak emandako zerbitzuak merkaturatzea ahalbidetuko duena, arreta berezia jarriz broadcasting zerbitzuen kontratazioan (banaketa-zerbitzuak barne) eta telekomunikazio-azpiegituren alokairuan: espazio fisikoa plantan eta dorrean, hornidura elektrikoa eta zerbitzu orokorrak. Gainera, plataformak zerbitzuaren bermearekin lotutako funtzionaltasunak identifikatzen ditu, bezeroei ikuspegi osoa emanez kudeatutako aktiboei buruz.\nEraldaketa digitala Itelazpiren estrategiaren parte da, bai prozesuak hobetzeko barne-ikuspegian, bai kanpo-ikuspegian, eta administrazio publikoei aro digital berriko zerbitzuak emateko aukerak zabaltzen ditu. Hain zuzen ere, kokapen-zerbitzuaren esparruan, 21-24 Plan Estrategikoan, digitalizatzeko proiektu bat jasotzen du Itelazpik. Gaizka Suarezek egindako lana, zalantzarik gabe, erreferentzia baliotsua izango da proiektuaren zehaztapenak eta eskakizunak finkatzeko.\nITELAZPIk eskerrak eman ditu aurtengo edizioan parte hartu duten ikasleek eta Bilboko Ingeniaritza Eskolak egindako ahaleginagatik, deialdiaren koordinazio bikainagatik eta hautagaitzen ebaluazioagatik.\nMatxalen Lauzirika, Itelazpiko zuzendari nagusia, saria irabazi duen Gaizka Suarezekin batera, Charles Pinto, Bilboko Ingeniaritza Eskolako zuzendaria eta irakasleen kolektiboaren ordezkariak.\nProtected: Itelazpik Bai Sarearen VI. Batzarrean parte hartzen du.


Nire telefono-faktura zalantzazkoa bada, sar al nazakete berankorren fitxategi batean? - kontsumoBIDE - BLOGA\nNire telefono-faktura zalantzazkoa bada, sar al nazakete berankorren fitxategi batean?\negilea: Kontsumobide, Apirila 12, 2018\nTelefono-konpainia batekin kontratu bat izenpetu duzu; harremanak idilikoa ematen zuen, baina hasieratik okertu da: lehenengo fakturak ez du koadratzen, bigarrenak ere ez, ezta hurrengoek ere. Erreklamazioak aurkeztu dituzu, zuzenketak egin dizkizute, baina zalantzazko zordunketak jasotzen jarraitu duzu, harremana bukatzea erabaki duzun arte. Baja eman duzu, eta fakturaren parte bat ordaindu gabe utzi duzu, iruditzen zaizulako ez dagoela justifikatuta. Zor horren ondorioz, zure izena ager al daiteke berankorren fitxategi batean?\nAuzitegi Gorenaren arabera, ez, eta, hori dela eta, kredituak kobratzen dituen enpresa bat Vodafoneko bezero ohi bati 10.000 euroko kalteordaina ordaintzera kondenatu du, 200 euroko zorragatik berankorren erregistro batean sartzean haren ohorea kaltetzeagatik. Diru-kopuru altu hori arrazoi hauengatik ezarri da: datuak hainbat fitxategitan agertu izana, datuok fitxategietan gordetako denbora, hirugarren enpresek fitxategi horietan egindako kontsultak eta interesdunari sorrarazitako kalte moralak eta ondarezkoak.\nEmakumeak kontratu bat izenpetu zuen Vodafonerekin 2011ko apirilean, eta fakturazioei buruzko hainbat erreklamazio egin ondoren, baja eman zuen 2012ko abuztuan. Konpainiak kantitate batzuk ordaintzeko eskatu zion, penalizazio-gisa, baina berak parte bat bakarrik ordaindu zuen, ez baitzegoen ados eskatzen zitzaion kopuruarekin. Gerora, telefono-konpainiak zorrak kobratzen dituen enpresa bati laga zion kreditua. Enpresa horrek 297,80 euro ordaintzeko eskatu zion, bestela berankorren fitxategi batean agertuko zelako mehatxuarekin. Interesdunak 97,80 euro ordaindu zituen, eta 200 euro ordaindu gabe utzi, ez zituelako justifikatutzat jotzen. Hala, enpresak berankorren bi erregistrotara bidali zituen datuak; aldi berean, erregistro horietatik hainbat kreditu-entitatetara bidali zituzten. Eragindako pertsona horretaz ohartu zen banku batean kreditu-txartel bat eskatu eta ukatu ziotenean.\nAuzitegi Gorenak jurisprudentzia bat finkatu du, dagoneko, gai honen inguruan; izan ere, hainbat eta hainbat epairen bidez adierazi du ohore-eskubidea kaltetzen dela enpresa batek pertsona baten datuak berankorren erregistro batean sartzen dituenean, baldin eta hori egiten bada datu pertsonalak babesteko araudiaren betekizunak bete gabe. Araudi horretan, datuen kalitatearen printzipioa ezartzen da, eta horrek eskatzen du datuok izan behar dutela "zehatzak, egokiak eta beroiek biltzeko eta tratatzeko adierazitako xedearekiko proportzionatuak". Berankorren fitxategian sartzeko tratatutako informazioaren kasuan, zor den kopuruak ezaugarri hauek izan behar ditu:\nZorra benetakoa izango da, mugaeguna beteta duena eta exijitzeko modukoa. Hau da, kopuru jakin batekoa, ordaintzeko errekeritu daitekeena eta ordaintzeko epea beteta duena.\nOrdaindu gabe egon behar du.\nZordunari ordainketa-errekerimendu bat bidali behar zaio, jakinarazteko ezen ordaindu ezean beren datuak berankorren fitxategi batean sartu ahal izango direla.\nGainera, plus bat eskatzen da. Datuak "erabakigarriak izango dira kaudimen ekonomikoa" epaitzeko, hau da, egiaztatzeko "zorra ezin dela ordaindu edo ordaintzeari uko egin zaiola arrazoirik gabe". Auzitegi Gorenaren martxoaren 23ko epai honen arabera, "zorrak eztabaida sortzen badu datuen titularrak pentsatzen duelako legez ez duela zor erreklamatzen zaiona, ez ordaintzeak ez du adierazten interesduna kaudimengabea denik". Batez ere, fitxategi-mota hauen helburua delako "egiaztatzea, ez solik zorrak, baizik eta interesdunaren ondare-kaudimena ere bai".


Aldi baterako lan erregulazio espediente bat ezarri nahi du Tubacexek - Aiaraldea - Alea.eus\nAldi baterako lan erregulazio espediente bat ezarri nahi du Tubacexek\nErredakzioa 2018-07-20 18:30\nSoldadurarik gabeko hodiak egiten ditu Tubacexek. ALEA\nDonald Trumpen muga-zergei aurre egiteko neurria izango litzateke.\nMalgutasuna, langileen mugikortasuna, 21 hilabeteko erregulazio espedientea, eta lan batzuk kanpoan azpikontratatzea. Horiek dira, LAB sindikatuaren aburuz, Tubacexek mahai gainean jarri dituen proposamenak. Astelehenean, uztailaren 23an, bilduko dira langileak eta enpresako arduradunak asmoak aztertzeko. Ameriketako Estatu Batuetako presidente Donald Trumpen muga-zergei aurre egiteko neurriak izango lirateke, enpresaren jarduera bermatze aldera.\nLAB sindikatuak Tubacexeko zuzendaritzari exijitu dio "langileentzako lan eskubideen murrizketarik izango ez duen plan industrial bat" jar dezala mahai gainean. Halaber, enpresaren akziodunei eskatu die "euren gain har ditzatela muga-zergek Tubos Reunidosen ekarriko dituzten gastuak". Halaber, enpresa batzordeari eskatu diote "gainontzeko langileekin parteka dezala egoera, guztion artean, egin diguten enegarren erasoari aurre egiteko".\nTubacexek soldadurarik gabeko hodiak egiten ditu, eta lantegiak ditu Laudion, Amurrion eta Artziniegan. Azken lantegi honetan, hain zuzen, langile bi kaleratu ditu Tubacex Taylor Accesorios enpresak, sei greba egun iragarri ostean. Tubacexen Artziniegako langileak soldatak izoztuta eta hitzarmenik gabe daude 2014tik, zuzendaritzak bi aldiz ukatu baitu hitzartutako testua sinatzea.\nTxabi Alvarado 2018 uzt 17 Aiaraldea Artziniega\nUztailaren 19, 20, 26, 27, 30 eta 31n egingo dute greba. Lehen egunean elkarretaratzea egingo dute Tubacexek Laudion duen lantegiaren aurrean.


Preserbatibo gisa jarduten duen gel molekular batek emakumeak babesten ditu hiesetik | Consumer\nPreserbatibo gisa jarduten duen gel molekular batek emakumeak babesten ditu hiesetik\nSortzaileek diote GIBaren aurkako botikak askatzen dituela esperma ukitzean\nUtahko Unibertsitateko zientzialariak (AEB) emakumeak hiesetik babesteko preserbatibo ikusezin gisa diharduen gela bat sortu dute. “Kondoi molekular” deitu diote, giro-tenperaturan gelari loditasun likidoa ematen dioten molekulez osatua dagoelako, eta, baginan sartzean, produktu sendoagoa bihurtzen dutelako.\nProduktua baginatik zabaltzen da eta ehun osoa eraginkortasunez estaltzen du. “Sexu-harremanetan espermarekin kontaktuan jartzean GIBaren aurkako botikak askatzeko diseinatuta dago gela”, azaldu du Patrick Kiser-ek, ikerketa horren buru izan den bioingeniariak.\nGIBaren aurkako gel hori, farmazietan gutxienez bost urte barru egongo ez dena, nazioarteko proiektu baten parte da. Proiektu horretan, hiesaren birusaren aurkako hesi gisa jokatuko duten produktuak bilatzen dira, eta emakumeak babesteko eta kontaktu heterosexualen bidez gaixotasunaren transmisioari eusteko botikak askatzen laguntzen dute.\nGelekin, eraztunekin, belakiekin edo kremekin… lan egiten da. Sistema horiek preserbatibo konbentzionalak edo tabuak diren herrialdeetako emakumeen babesa hobetuko lukete, edo gizonek ez dituzte erabili nahi. Gaur egun, 16 mikrobizida inguru ari dira garatzen, eta bost ari dira Afrikan entseatzen.\ngel-eu hies mujeres-eu


Plataforma teknologiko bat, hondakin organikoak birziklatzeko - SPRI\n15 abendua, 2016\nPlataforma teknologiko bat, hondakin organikoak birziklatzeko\nTecnaliak hondakin organikoen eraginkortasuna areagotzea helburu duen Volatile proiektuan parte hartuko du\nVolatilek hondakin organikoen eraginkortasuna areagotzea du helburu\nEuropako Volatile proiektuak, hondakinak, balio erantsi handiagoko konposatu bihurtzea du helburu\nTecnalia euskal korporazio teknologikoak, Europako ikerkuntza proiektu baten parte hartuko du. Ikerkuntza proiektu horren helburua hondakin organikoen eraginkortasuna areagotzea da, horretarako, hondakinak, balio erantsi handiagoko konposatu bihurtuko dituen plataforma garatuta.\nEuropar Batasunaren “Horizonte 2020” programaren testuinguruan kokatutako Volatile ingurumen proiektuak, hondakin organikoetan aurki daitezkeen gantz-azidoak berreskuratzeko teknologia garatzea du helburu, eta prozesu bioteknologikoak erabilita, gantz- azido lurrunkor eraldatu ahal izateko.\nErabilitako teknologiak, hondakin organikoetako azidoak, balio erantsi handiagoko konposatu, esaterako, biopolimero, produktu petrokimiko edo produktu bioaktibo bihurtzea ahalbidetuko luke.\nZentroak zabaldutako komunikatu baten arabera, prozesu honen erabilerak berriz ere, hondakin biodegradagarriak zirkuitu ekonomikoan sartzea ahalbidetuko luke eta honela, ekonomia lineal batetik, bioekonomia zirkular batera salto eginez, hondakina, beste material batzuk lortzeko baliabide bihurtuz.\nAldi berean, proiektuak ibilbide- mapa bat egingo du, etorkizuneko ikerkuntza- lerroak eta esparru honetako balizko lege-hobekuntzak identifikatze aldera.\nTecnaliaren 2020ra begirako plan estrategikoaren aurkezpen bideoa


Konpromisoa 89. Osasun-arloko ikerkuntzarako eta berrikuntzarako inbertsioa handitu. Jakintzaren kudeaketa sustatu, bai eta osasun-arloko ikerketan parte hartzen duten eragileekiko lankidetza ere - Gobernu Programa. Legealdia: 2016 – 2020\nUrrian, familiako mediku plaza bat eskaini zen, EHUko Medikuntza Fakultateko Lehen Mailako Arretako ikasgela artatzeko. (2019/12/11)\n2019ko lehen seihilekoan, Familia eta Komunitateko Medikuntzako Ikasgela sustatzeko talde bat sortu da. Horrela, ikasgela horren eskumenekin lotuta egin behar diren ekintza batzuk zehaztu dira; lehenengo bilera egin da (2019/05/14).\nEusko Jaurlaritzak Medikuntza eta Erizaintza Fakultate berria bultzatuko du Bilbon, Basurtoko Ospitalearen alboan. Eraikin berriak Medikuntza, Fisioterapia eta Erizaintzako gradu ikasketak aterpetuko ditu, baita Osasun Zientzien alorreko sei Master ofizial ere. Onarturiko proiektuak 52.129.632 euroko inbertsioa aurreikusten du.\nEusko Jaurlaritzak eta UPV/EHU-k ikasgela bat eratu zuten, Medikuntza Graduko ikasketetan familia eta komunitateko medikuntza lehen mailako arretako prestakuntza-esparru gisa sendotzeko.\nOsasun, Gizarte Zerbitzu eta Berdintasun Ministerioko Giza Baliabideen Batzordean parte hartu da, Zaintza Paliatiboen Egiaztapenaren Diploma lortzeko proposamenak egiten. (2017/09/26)\nAGINDUA, 2020ko martxoaren 24koa, Osasuneko sailburuarena, zeinaren bidez onartzen baita osasunari buruzko ikerketa- eta garapen-proiektuetarako laguntzen 2020ko deialdia. (4.310.500.- €) (2020/05/04)\nEbazpena, 2019ko abenduaren 19koa, Osasuneko sailburuordearena, "Stop fuga de cerebros" Roche doktoretza-ondoko kontratuetarako laguntzak ematen dituena. Laguntzetarako deialdia Osasuneko sailburuaren 2019ko urriaren 16ko Aginduaren bidez egin zen (2019/12/19).\nOsasuneko sailburuaren 2019ko apirilaren 30eko Aginduaren bidez osasun-arloko ikerketa- eta garapen-proiektuetarako laguntzen deialdia ebatzi egin da eta «Osasun-arloko ikerketa-jarduera sustatzea» izeneko” izeneko 1. lerroari zuzendutako laguntzak eman dira. (2019/12/27)\nOsasuneko sailburuaren 2019ko apirilaren 30eko Aginduaren bidez osasun-arloko ikerketa- eta garapen-proiektuetarako laguntzen deialdia ebatzi egin da eta “Osasuneko ikerketa estrategikoen sustapena” izeneko 2. lerroari zuzendutako laguntzak eman dira. (2020/01/10)\nEITB Maratoia 2019. 20. edizioa. Haurren minbizia ikusarazteko, sentsibilizatzeko eta hari buruzko informazioa emateko kanpaina, haurren minbizia ikertzeko funtsak lortzeko, besteak beste. Gizartearen elkartasunari esker, orain arte 4,2 milioi euro bideratu dira 87 ikerketa-proiektutarako: minbizia, gaixotasun kardiobaskularra, Alzheimerra, autismoa, desgaitasun intelektuala, buruko gaixotasuna, hartutako burmuineko kaltea, transplanteak eta gaixotasun arraroak. https://www.bioef.org/eu/elkarrekin-egin-dezagun-lan/ (2019/11/27)\n2019ko urriaren 1ean, EHAAn argitaratu zen Osasuneko sailburuaren 2019ko irailaren 10eko Agindua, BIOEF Berrikuntza eta Ikerkuntza Sanitariorako Euskal Fundazioaren biriketako minbizia ikertzeko proiektuetarako laguntzen deialdia arautu eta egiteko dena. Deialdiaren diru-zuzkidura 302.000 eurotik gorakoa da. (2019/10/01).\nEusko Jaurlaritzako Osasun Saila Innova Health 2019 Kongresuan izan da. Kongresu hori Madrilen egin da eta bertan 2.000 profesionaletik gora bildu da, osasun-berrikuntzaren arloko askotariko alderdiak aztertzeko.\nBertan adierazitako kontuen artean, honako hau adierazi du Nekane Murga Osasuneko sailburuak: ezinbestekoa dela ikerketan eta berrikuntzan aurrerantz egitea eraginkortasunez bizi-kalitatea hobetzeko, osasunean emaitzak lortzeko eta balioa sortzeko. Horregatik, Eusko Jaurlaritzak eutsi egiten dio hartu duen konpromisoari urtero I+G+i-n inbertsioa % 5 igo eta berrikuntza irekia sustatzen jarraitzeko eta, hartara, osasun-sistemaren erronkei erantzuteko.\nOsakidetzak eta bere ikerketa-zentroak 300 proiektutan baino gehiagotan lan egiten dute, eta ahalegina egiten da ideiak eta emaitzak osasun-sistemaren osotasunari aplikatzeko (2019-10-30).\n2019ko urriaren 25ean, honako agindu hau argitaratu zen EHAAn: Agindua, 2019ko urriaren 16koa, Osasuneko sailburuarena, BIOEF Berrikuntza eta Ikerkuntza sanitariorako Euskal Fundazioaren "Stop fuga de cerebros" Roche doktoretza-ondoko laguntza arautu eta horretarako deialdia egiten duena. Deialdiaren diru-zuzkidura 60.000 eurokoa da, eta BIOEF eta Rocheren arteko lankidetza-hitzarmen baten emaitza da. (2019-10-25)\nOsasuneko sailburuaren 2019ko apirilaren 30eko Aginduaren bidez osasun-arloko ikerketa- eta garapen-proiektuetarako laguntzen deialdia ebatzi egin da eta «Interes bereziko ekintza osagarriak» izeneko 3. lerroari zuzendutako laguntzak eman dira. (2019(10/23)\nEuskadik saria jaso du, autonomia-erkidego batek sustatutako osasuneko berrikuntza teknologiko onenaren saria hain zuzen ere. Saria, Tecnología y Salud fundazioak eta Federación Española de Empresas de Tecnología Sanitaria (Fenin) federazioak osasun-teknologiaren eremuko bikaintasuneko ekimen, jarduketa eta ibilbideei ematen dieten ‘Teknologia eta Osasuna’ sarien 12. edizioaren baitan jaso da.\nSaria esna dagoen pazientearekin eginiko garuneko kirurgiaren proiektuari eman diote Proiektu hori Osakidetzak eta Basque Center of Cognition, Brain and Language-k (BCBL) garatutakoa da. Saritutako proiektuaren bidez, sekuelak murriztu eta giza faktorea sustatu nahi da eta, horretarako, paziente bakoitzarekiko komunikazioan lan egin; halaber, helburu da ezagutza-funtzioen euskarri diren –zehazki hizkerarenak– garuneko sareei buruzko ezagutza sortzea. (2019/10/02)\n2019/10/03 Osasun sailburuordea\nGobernu Kontseiluak, 2019ko apirilaren 30ean egindako bilkuran, osasuneko ikerketa- eta garapen-proiektuetarako laguntzen deialdia onartu du, 4.010.000 euroko aurrekontuduna. (2019-04-30)\nEiTB Maratoia 2018. Biriketako minbizia bistaratzeko, eta bere gainean sentsibilizatzeko eta informatzeko kanpaina, komunikazioko eta gizarte-intereseko ardatzaren inguruan ahalik eta inpaktu handiena lortzeko, interes-taldeen onura lortzeko eta gaixotasun hori ikertzeko dirua biltzeko helburuarekin.\n2018ko irailaren 25eko EHAAn 2018ko irailaren 4ko AGINDUA argitaratu zen, Osasuneko sailburuarena, zeinaren bidez arautu eta iragartzen baita Berrikuntza+Ikerketa+Osasuna Eusko Fundazioaren (BIOEF) iktusari buruzko ikerketa-proiektuetarako laguntzen deialdia. Deialdiaren zuzkidura: 293.118,39 euro.\nNew Medical Economics aldizkari digitaleko Argitalpen Kontseiluak eta irakurleek Euskal Osasun Sistema Publikoa aukeratu zuten «2018ko osasun-jarduera berritzaileena duen autonomia-erkidego» gisa, aldizkariak urtero antolatzen dituen sarietan.\nOsasun-sisteman I+G jarduerak gauzatzeari buruzko datuak 58,4 milioi eurotik gorakoak dira, kanpoko funtsetatik eta barneko baliabideetatik datozenak, inbertsioen kapitulua barne. Zifra horrek azken urteetako goranzko joera berresten du (2013: 51,7 m €; 2014: 52,2 m €; 2015: 54,6 m €; 2016: 56,4 m €; 2017: 64,1 €). 2017ko datuak zati oso garrantzitsu eta ezohiko bat hartzen du inbertsioen kapituluan (11,8 milioi €), Biocruces Bizkaia Osasun Ikerketako Institutuak 2018an inauguratutako eraikin berriari lotuta. 2016ko datuekin alderatuta, 2018ko igoera % 3,4koa izan da (2019/11/27 eguneraketa).\nGobernu Kontseiluak, 2018ko maiatzaren 29ko bilkuran, onetsi du 734.000 € ematea Biodonostia eta Biocruces Osasun Ikerkuntzako Institutuei gailu medikoen eta osasun-teknologien frogak eta baliozkotzeak landu ahal izateko, euskal osasun-sistemaren funtzionamenduari laguntzeko froga-banku modura joka dezaten. Bioarabak 266.000 € ditu helburu berbererako, eta horrela, milioi bat euro zuzkitzen dira guztira.\n2018ko otsailaren 11an, Emakume eta Neska Zientzialarien Nazioarteko Eguna dela eta, Osasun Sailak aitortu eta eskertu du euskal emakume ikerlariek egiten duten lan funtsezkoa, eta agerian ipini du I+G-ean diharduten profesionalen % 64 emakumezkoak direla.\nGobernu Kontseiluak, 2018ko maiatzaren 15ean egindako bilkuran, onetsi du 2018rako osasunaren inguruko ikerkuntza eta garapen proiektuetarako diru-laguntzei buruzko diru-laguntzen deialdia, guztira 3.785.000 euroko zenbatekoa duena. Tasun desberdineko lantaldeen arteko lankidetza sustatzen du deialdiak, osasunera bideratutako garapen teknologikoari laguntzeko eta, ahal denean, aberastasuna sortzeari ere laguntzeko. AGINDUA, 2017ko maiatzaren 15ekoa, Osasuneko sailburuarena, osasunari buruzko ikerkuntza- eta garapen-proiektuetarako laguntzen 2018ko deialdia arautzen duena.\nOsasuneko I+Grako laguntzen deialdiaren azken zuzkidura 4.010.000 euro izatera heldu da, eta 57 proiektu finantzatzea ahalbidetu du. Horietako asko, zientzia, teknologia eta berrikuntzarako euskal sareko zenbait eragilerekin elkarlanean.\nEuskal osasun-sistemak minbiziari buruzko 400 ikerkuntza-proiektu baino gehiagotan hartzen du parte, prebentzioa, diagnosia eta tratamendu pertsonalizatuagoak egin ahal izateko diziplina anizkuneko arretan hobekuntzak erdiesteko.\n2017-11-21. Agindua, Gaixotasun neurodegeneratiboak ikertzeko proiektuetarako BIOEF Berrikuntza, Ikerketa eta Osasuna Euskal Fundazioaren laguntzen deialdia onesten duena. (376.948,80€)\nEusko Jaurlaritzako Osasun Sailak 400.000 € bideratu ditu Osasun Ikerketa Institutuen proiektuak babestera, RIS3 estrategiaren interes-arloetan: berrikuntza kirurgikoa, 3D inprimatzea, zahartzea, living lab neuro, gaixotasun arraroak, terapia aurreratuak eta biofarmazia.\nOsasun Sailak 4M € bideratu ditu osasun-arloko I+G proiektuetara, 2016. urtearekin alderatuz, % 53 gehiago. Deialdi horri esker, osasun-politikekin lerrokatutako eta ZTPB 2020 eta RIS3 Euskadi estrategien esparruko proiektu hauek finantzatu dira: osasun-zerbitzuetako ikerketako talde sortu berrien I+G proiektuak, lankidetza-proiektuak eta osasun-arloko garapen teknologikorako proiektuak.\n2017ko azaroaren 21eko Gobernu Kontseiluak, Osasun Sailak proposatuta, guztira 437.000 euroko diru-laguntzak onartu ditu, osasun arloko ikerketa- eta berrikuntza-proiektuetarako eta ikerlari gazteak kontratatzeko.\nOsasun-arloko I+G+b-ko inbertsioak are gehiago egin du gora. 2017an, osasun-arloko I+G proiektuentzako diru-laguntza deialdia; Biocruces, Biodonostia eta Bioaraba Osasun Ikerketa Institutuentzako diru-laguntzak RIS3 estrategiaren arloetan lankidetza indartzeko; sektore arteko proiektuak prestatzeko diru-laguntzak; eta Erosketa Publiko Berritzailera bideratutako funtsak, guztira, 4,7M euro baino gehiagokoak izan dira.\n2018an, Sailak I+G+b-en egindako inbertsioa, guztira, 5,2 milioi eurokoa izan da. Horren baitan daude I+G-rako diru-laguntzen deialdiak eta RIS3 biozientziak osasuna dinamizatzekoak; produktu, gailu eta teknologien testak egiteko froga-banku modura osasun-sistemaren funtzionamenduari laguntzekoak; eta Erosketa Publiko Berritzailearentzako laguntzak.


Amerikako Iraultza - Wikipedia, entziklopedia askea.\n1.2Ideiak Iraultzaren atzean\n1.2.1Gizakiaren eskubideak eta errepublikanismoa\n1.3Lehen Esnaldi Handiaren eragina\n1.4Eztabaida sortu zuten britainiar legeak\n1.4.11733-1763: Nabigazio legea, melazaren gaineko legea eta Erregearen Aldarrikapena\n1.4.21764-1766: arau probokatzaile gehiago\n1.4.31767-1773: Townshend Legeak eta Te Legea\nArtikulu hau gizarteko eta politikako gertaerei, eta gerraren sorrera eta emaitzei buruzkoa da; ekintza militarrak gaitzat duena beste hau da: «Ameriketako Estatu Batuen Independentzia Gerra»\nArtikulu honetan, Amerikako Iraultzaren aldeko Hamahiru Kolonia britainiar biztanleei amerikarrak deituko diegu, bai eta batzuetan abertzaleak, matxinoak, iraultzaileak edo whig-ak ere. Iraultzaren aurka eta britainiarren alde egin zuten kolonoei, beste alde batetik, leialak edo tory-ak deituko diegu. Hamahiru kolonien area geografikoari Amerika esango diogu.\nJohn Trumbullen Independentzia Aldarrikapena margolana, bertan, 1776an Ameriketako Estatu Batuetako Independentzia Aldarrikapena zirriborratu zuen bost gizonezkoen komitea agertzen da Philadelphiako Bigarren Kongresu Kontinentalean euren lana aurkezten.\nAmerikako Iraultza XVIII. mendean izandako asaldura politikoa izan zen: Ipar Amerikako hamahiru koloniak bat egin zuten Britainiar Inperiotik askatzeko, eta elkarturik Ameriketako Estatu Batuak bilakatu ziren. Lehenik, Britainia Handiko Legebiltzarrari aginpidea ukatu zioten, legebiltzar hartan beren ordezkaririk itsasoz bestaldetik gobernatzen baitzituen. Gero, erregeren funtzionarioak kanporatu zituzten. 1774erako koloniek Kongresu Probintzial bana edo erakunde baliokide bana zeukaten, euren buruak gobernatzeko, baina Inperioaren barnean. Britainiarrek soldaduak bidali zituzten, berriz ere euren aginte zuzena ezartzeko. Bigarren Kongresu Kontinentalaren bitartez, amerikarrek britainiarren aurkako borroka militarra zuzendu zuten; Ameriketako Estatu Batuen Independentzia Gerra izenaz ezaguna den borroka, alegia.\nBritainiarrek lurreko armada bidali zuten eta euren itsas armada indartsua erabili zuten kostaldea blokeatzeko.Matxinoek George Washington amerikarren komandante nagusi izendatu zuten eta Kongresuarekin batera lan egin zuen leialen eragina indargabetzeko. Era berean, Britainiar Handiko Jorge III.aren agintea zapaltzailea zela adierazi zuten, eta, beraz, legez-kontrakoa.Thomas Jeffersonek idatzi eta estatuek aho batez Estatu Batuetako Independentzia Aldarrikapena onartu zutenean, Kongresuak independentzia aldarrikatu zuen 1776ko uztailean. Guda hasi zen eta britainiarrek Boston galdu zuten 1776an, baina gero New York hiria hartu zuten.\nAmerikarrek britainiar armada bat harrapatu zuten Saratogan. Frantsesak gudan sartu zirenean Estatu Batuen alde itsas armaden boterea berdindu ziren, 1778an. Amerikar-frantses indar batek beste britainiar armada bat harrapatu zuen Yorktownen, 1781ean, gerra amaitu zutelarik. 1783ko bake itun batek herrialde berriaren erabateko independentzia berretsi zuen Britainiar Inperiotik eta amerikarrei Mississippi ibaiaren ekialde ia osoaren jabetza eman zien.\nAmerikako Iraultza britainiar kolonien hasierako gizartean gertatutako aldaketa sozial, politiko eta pentsamendukoen emaitza izan zen. Aldaketa guzti horiei Ameriketako Ilustrazioa deitu zioten. Amerikarrek garai haietan Europan agintzen zuten aristokratak egotzi zituzten. Sistema horren ordez, errepublikanismoa hobesten zuten, Ilustrazioaren liberalismoaren ikuspuntuan oinarrituta. Iraultzaren emaitza esanguratsuenetako bat demokratikoki hautatutako eta herria ordezkatzen zuen eta ordezkatutakoen nahietara erantzulea zen gobernu bat sortzea izan zen.\nHerrialde berriaren gobernuari buruzko auzi garrantzitsu asko 1788ko Estatu Batuetako Konstituzioa onartzearekin batera konpondu ziren. Konstituzio horrek 1781eko gobernu ahul baten saiakera bat ordeztu zuen, Konfederazioaren eta Betiereko Batasunaren Artikuluak hain zuzen ere. Konfederazio indargabe baten aurrean, Konstituzioak gobernu federal indartsua ezarri zuen. Konstituzioaren lehenengo hamar zuzenketak 1791ko Estatu Batuetako Eskubideen Deklarazioan onartu zituzten berehala. Iraultza piztu zuten “berezko eskubide” asko bermatzen zituen. Deklarazio horren bitartez, gobernu zentral indartsu bat askatasun pertsonal sakon batekin uztartzen saiatu ziren.\n1.2 Ideiak Iraultzaren atzean\n1.2.1 Gizakiaren eskubideak eta errepublikanismoa\n1.3 Lehen Esnaldi Handiaren eragina\n1.4 Eztabaida sortu zuten britainiar legeak\n1.4.1 1733-1763: Nabigazio legea, melazaren gaineko legea eta Erregearen Aldarrikapena\n1.4.2 1764-1766: arau probokatzaile gehiago\n1.4.3 1767-1773: Townshend Legeak eta Te Legea\nIraultzaren aurretik: Hamahiru koloniak kolore larrosaz agertzen dira.\nAmerikako Iraultza ideia eta gertaera batzuetan oinarritzen da. Ideia horiek guztiek konbinatuta, koloniak ama herritik sozialki eta politikoki urruntzera eraman zituzten. Horrela, kolonia batzuk izatetik nazio independente bakarra izatera pasatu ziren.\nAmerikako garai iraultzailea 1763an hasi zen. Frantsesen eta Indiarren Gerran, britainiarrek Ipar-Amerikako euren koloniak mehatxatzen zituen frantses eta indiarren botere militarra zapaldu ondoren. Britainiak koloniek zerga gehiago ordaindu behar zuten politika ezarri nahi zuen eta zerga zuzen batzuk onartu zituen (gero “Stamp Act” deituta). Amerikarrak kexatu ziren; esaten baitzuten Londreseko Legebiltzarrak ezin zizkien zergak inposatu, legebiltzar hartan ez baitzegoen amerikar ordezkaririk. Britainiarrek tearen gaineko zerga bat ezarri zutenean, Bostoniarrek itsasontzien kareletik uretara bota zuten. Britainiar Legebiltzarrak bere gehiengoa agertzeko Intolerable Acts delakoak ezarri zituen. Benjamin Franklin Britainiar Legebiltzarraren aurrean mintzatu zen eta hauxe esan zien: “azken gudan, koloniek ia hogeita hamar mila gizonezko prestatu, jantzi eta elikatu zituen eta milioi asko gastatu zuten.”\nBritainiar Legebiltzarrean koloniek ordezkaririk ez zutenez, kolonoek arau horiek legez-kontrakotzat hartu zituzten, ingeles guztien eskubideak urratzen zituztelakoan baitzeuden. Britainiar Gobernuaren ustez, uste hori aho batekoa ez bazen ere, koloniek, iada, “ordezkaritza birtuala” gozatzen zuten.\n1772an, kolono batzuk Committees of Correspondence (Posta-truke komiteak) antolatzen hasi ziren. Komite horiek, kolonia gehienetan, kongresu probintzialak bilakatu ziren. Bi urteren buruan, kongresu probintzialek edo antzekoek, britainiar legebiltzarrak eta aparatu politikoa ordezkatu zituzten. Hori horrela, 1774an Lehenengo Kongresu Kontinentala antolatu ahal izan zuten. Hala ere, britainiar legebiltzarra bere agintea ezartzen saiatu zenean, Bostonen istiluak sortu ziren eta britainiarrek armada bidali zuten eta aginte zuzena inposatu zuten.\nOndorioz, koloniek miliziak mobilizatu zituen eta borroka 1775ean piztu zen. Abertzaleek erregeren funtzionarioak kolonietatik egotzi zituzten eta kontrola hartu zuten. Hasieran, Jurgi III.aren alde agertu eta inperioaren barruan jarraitu nahi bazuten ere; erregeak ez zien Lehenengo Kongresu Kontinentalaren erreguei kasurik egin eta estatuak matxinoak eta kongresukideak traidoreak zirela aldarrikatu zuen.\n1776an, Bigarren Kongresu Kontinentalak aho batez onartu zuen Independentzia Aldarrikapena. Aldarrikapenean, Britainiar Monarkia eta Legebiltzarra baztertzen zituzten, eta herrialde berriaren burujabetza ezartzen zuen Britainiar Inperiotik kanpo. Izan ere, Estatu Batu berriak konfederazio bat izango ziren gobernu berria ahul batekin. (Gehiago jakiteko vide: Bigarren Kongresu Kontinentala eta Konfederazioaren Kongresua)\nIdeiak Iraultzaren atzean[aldatu | aldatu iturburu kodea]\nArtikulu nagusiak: Amerikako Ilustrazioa, Liberalismoa Estatu Batuetan eta Errepublikanismoa Estatu Batuetan.\nAmerikako Ilustrazioa deitutako mugimendu ideologikoa Amerikako Iraultzaren aitzindaria izan zen. Amerikako Ilustrazioaren ideia nagusienetako batzuk izan ziren: liberalismoa, errepublikanismoa eta ustelkeriaren beldurra. Ideia horiek kolonoen artean zabaldu zirenean inguru intelektual bat bultzatu zuen eta horrek identitate politiko eta sozial berri baten sentimendua piztu zuen.\nGizakiaren eskubideak eta errepublikanismoa[aldatu | aldatu iturburu kodea]\n1772ko John Singleton Copleyren portret honetan, Samuel Adams Massachusetts estatu-gutunera seinalatzen ari da. Samuelek arau horiek jendearen eskubideak babesten zituen konstituziotzat hartzen zuen.\nJohn Lockeren (1632-1704) askatasunari buruzko ideiek, iraultza bultzatzen zuen pentsamendu politikoan eragin handia izan zuten, batez ere, ingeles idazleen bitartez. Askotan “Amerikako Iraultzaren filosofoa” deitzen diote, amerikarrak gidatu zituelako kontratu sozial, gizakiaren berezko eskubide eta “berdin eta libre” ideietara. Lockeren 1689an argitaratutako “Gobernuaren gaineko tratatu bi” oso eraginkorra izan zen. Kontratu Sozialeko teoria horrek Ameriketako Estatu Batuetako sortzaileetako askoren artean eragina izan zuen. Izan ere,teoria horren arabera, buruzagiek ingelesen eskubideak urratzen bazituzten herritarrek kanporatu ahal zituzten. Estatuko eta nazioko konstituzioa idazteko orduan, amerikarrek askotan erabiltzen zuten britainiar konstituzio orekatuaren Montesquieu ren analisia.\nIraultza bultzatzen zuen ideia nagusietako bat 1775ean, kolonietan oso hedatuta zegoen “errepublikanismoa” zen. Ideia horrek, hala ere, Britainian ez zeukan garrantzi handirik. Herri hartan “ Country alderdiak” sustatzen zuen Errepublikanismoa, britainiar gobernua kritikatzen zuen ustelkeria zela eta. Amerikar asko britainiar gobernuaren ustelkeria Atlantikoa zeharkatzeko beldur ziren. Beraz, amerikarren errepublikanismoaren balioek eta euren eskubideen aldeko atxikimenduak iraultza indartu zuten, izan ere, Britainia erabat usteltzat eta amerikarren interesen aurkako mehatxutzat hartzen hasi ziren. Gero eta gehiago, ematen zuen Britainiak mehatxatzen zituztela amerikarren askatasunak. Koloniarrek ustelkeria luxuarekin lotzen zuten eta ,batez ere, oinordetzan hartutako aristokraziarekin.\nAita Sortzaileak errepublikaren balioaren aldeko sustsuak ziren, batez ere Samuel Adams, Patrick Henry, John Adams, Benjamin Franklin, Thomas Jefferson, Thomas Paine, George Washington, James Madison eta Alexander Hamilton. Balio horien arabera, herritar guztiek betebehar zibilak norberaren gainean jarri behar zituzten. Era berean, herritarren betebeharra zen herrikideen eskubideen eta askatasunen alde borrokatzeko prestatuta eta prest egotea. John Adams ados zegoen idazle greko eta erromatar klasiko batzuekin eta halaxe idatzi zion 1776an Mercy Otis Warreni: “bertute zibila ezin da izan bertute pribatu gabe, eta bertute publikoa errepubliken oinarri bakarra da”\n“On publikoaren aldeko grina aktiboa izan behar da; Interes publikoa, Ohorea, Boterea eta Loria egon behar dira jendearen buruetan, bestela, ez da ez gobernu errepublikanorik, ezta benetako askatasunik izango. Eta grina publiko hori, grina pribatu guztien gainean egon behar da. Gizakiak prest egon behar dira, harro egon behar dira, plazer, grinak eta interes pribatuak bertan behera uzteko pozarren egon behar dira; are gehiago, euren laguntasun pribatuak eta loturarik maiteenak gizartearen eskubideen aurka egiten dutenean.”\nEmakumeentzat, “amatasun errepublikanoa” eredu bilakatu zen eta Abigail Adams eta Mercy Otis Warren izan ziren ereduaren adibiderik garrantzitsuenak. Izan ere, emakume errepublikanoen lehen eginbeharra seme-alabei balore errepublikanoak irakastea eta luxua eta handikeria ekiditea zen.\nThomas Paineren panfletoa, Common Sense, 1776an argitaratuta\nErrepublika batzuk historian zehar sortu baziren ere, esate baterako Erromatar Errepublika, printzipio liberaletan oinarritutakorik ez zen inoiz egon. Common Sense, Thomas Paineren panfletoa eta best-sellerra 1776ean argitaratu zen, Iraultza hasi eta gero. Liburu hori asko hedatu zen, jendeak elkarri mailegatu zizkion eta, sarri, tabernetan ozenki irakurtzen zuten. Hori guztia zela eta, errepublikanismoaren eta liberalismoaren ideiak bazterretara zabaldu ziren. Era berean, Britainiar Inperiotik askatzeko grina eta Armada Kontinentalean sartzeko asmoa piztu ziren.\nPainek historiarekin erabat apurtu zuen eta jendeak gehien onartu zuen independentziaren aldeko argudioa sortu zuen. Common Sense etorkizunari begira idatzita dago jendeari alde baten ala bestearen aldeko berehalako aukeratzeko eskatzen baitio. Nagusikeriarekin nazkatuta eta kezkatuta zeuden amerikarrei irtenbide bat eman zien.\nLehen Esnaldi Handiaren eragina[aldatu | aldatu iturburu kodea]\nGarai haietako eliza disidenteak (hau da, protestanteak, Ingalaterrako Eliza barruan ez zeudenak) “demokraziaren eskolak” izan ziren. New Jerseyko Unibertsitateko presidenteak, John Witherspoonek, Amerikako Iraultza eta Hebrear Biblia lotzen zituen asko hedatu ziren predikuak idatzi zituen. Kolonia guztietan, kongregazio protestante disidenteek (Kongregazionalistak, baptistak eta presbiterianoak) euren sermoietan Iraultzaren aldeko gaiak sartzen zituzten, Ingalaterrako Elizakoetan, alabaina, Erregearen aldekoak ziren nagusi. Nagusikeriaren aurka borroka egiteko motibazio erlijiosoek aberatsei eta txiroei, gizonei eta emakumeei, mugalariei eta hiritarrei, baserritarrei eta merkatariei eragin zien.\nBernard Bailyn historialariaren arabera, Bibliak gizaki guztiak berdinak zirela irakasten zuenez garai haietako ebangelismoak hierarkia naturalaren ideiaren aurka egiten zuen. Beraz, gizakiaren benetako balioa bere joera moralean datza, ez bere klasean. Kiddek esaten du, hierarkia erlijioso bakarra ez egoteak; gizakiaren eskubideak bermatzen zituen Jaungoiko batengan sinesteak; eta bekatuari, bertuteari eta Jaikoaren Probidentziari buruzko ideia bakarrak izateak ebanjelistak eta arrazionalistak elkartu zituzten eta Amerikarren Inperioaren aurkako borroka suspertu zuten.\nEztabaida sortu zuten britainiar legeak[aldatu | aldatu iturburu kodea]\nIraultza askotan Britainiar Legebiltzarrak egindako legeek xaxatzen zuten. Izan ere, arau horiek, amerikarren arabera, legez kanpokoak ziren, ezin baitzien eragin ordezkaririk ez zutelako hautatu gobernu eta legebiltzar hartarako. Britainiarren ustez, lege horiek ama herriaren mesederako ziren eta amerikarrei ia autonomia osoa izaten laga zieten denbora luzeegian; beraz, kolonoei eutsi behar zieten.\n1733-1763: Nabigazio legea, melazaren gaineko legea eta Erregearen Aldarrikapena[aldatu | aldatu iturburu kodea]\nEkialdeko Ipar Amerika 1775ean.Quebeceko britainiar probintzia, kostalde atlantikoko hamahiru koloniak eta indiar erreserba 1763ko Erregearen Aldarrikapenean agertzen ziren bezala. 1763ko aldarrikapeko muga eremu larrosa eta gorrien arteko linea da; eta zonalde laranja espainarren erreklamazioa zen.\nGarai haietako Britainiar Inperioan merkataritza-sistema bat zegoen; izan ere, salerosketa guztiak inperioaren barruan gertatu behar ziren, eta beste inperioekiko salerospenak debekatuta zeuden. Helburua, Britainia Handia aberastea zen, haren merkatariak eta gobernariak, hain zuzen ere. Londres ez zen kezkatzen politika hori ez bazen ona amerikarrentzat, baina kolonoak artega zebiltzan lege horiek zirela eta.\nBritainiarrek merkantilismoa ezarri zuten amerikarrei frantses, espainiar eta nederlandar inperioekin salerosketak egitea debekatuz Nabigazio legeen bitartez. Amerikarrek, hala ere, ahal zutenean lege horiek ekiditen zituzten. Kontrabandoa gelditzeko erregeen funtzionarioen erantzuna atzemateko aginduak izan ziren (Writs of Assistance). 1761ean, James Otis Bostongo abokatuak writsak kolonoen eskubide konstituzionalak urratsen zituztela salatu zuen. Ez zuen epaiketa irabazi, baina John Adamsek esan zuenez: “bertan independentzia-semea jaio zen”.\n1762an, Patrick Henryk Parsonen auzia abiatu zuen Virginiako kolonian. Bertan, legebiltzarrak arau bat onartu zuen eta Erregeak betoaz atzera bota zuen. Henryren arabera, “errege bat, horrelako arau ongarriak ezeztatzen dituenean haren herriaren aita izatetik, tirano bat izateraino endekatzen da eta euren subjektuen obedientzia galtzea merezi du.”\n1763an, Frantsesen eta Indiarren Gerran garaitu ondoren, Britainia Handia, frantsesek Ipar Amerikan zeuzkaten lur guztiez jabetu zen, Karibeko uharteak izan ezik. Britainiarrek frantsesen aliatuak izan ziren indiarrekin adiskidetu nahi zuten, eta amerikarrengandik bananduta manten zitezen, azken hauei, 1763ko Erregearen Aldarrikapenaren bitartez Apalatxe mendietatik mendebaldean finkatzea debekatu zieten. Izan ere, alde guzti hori indiar erreserba bilakatu zuten. Aldarrikapenari kasurik ez eta kolono batzuek mendebalderantz jotzen eta bertan baserriak ezartzen jarraitu zuten. Aldarrikapena, berehala moldatu zuten eta ez zen gehiago izan oztopo bat kolonoen mugimenduarentzat, baina amorrua sortu zuen haiei galdetu gabe aldarrikatu zelako.\n1764-1766: arau probokatzaile gehiago[aldatu | aldatu iturburu kodea]\nArtikulu nagusiak: Azukrearen legea, Monetaren Legea, Hiruhilekoaren legea, 1765ko Zigiluaren legea eta Aldarrikapen legea.\nSakontzeko: ez legerik, ordezkaririk gabe eta ordezkaritza birtuala.\nBritainiarrek ez zuten espero amerikarrek guden zorra osoa kitatzea, baina bai espero zuten kolonien defentsan Britainiak gastatutakoaren zati bat ordaintzea. Kontinenteko kolonien eta Mendebaldeko India Britainiarren defentsaren gastuak urtean gutxi gorabehera 200.000 liberatan balioztatu zen. Britainiarren helburua guda horren amaieran, koloniek 78.000 libera ordaintzea zen. Koloniarrak ez ziren kexatzen zergak handiak zirela eta(izan ere, nahiko baxuak ziren), baizik eta, esaten zutelako ez zutela inolako ordezkaririk Britainiar Legebiltzarrean. Azken hau, koloniaren onarpenaren gabe edozein lege onar zezakeen arrazoian tematu zen, batez ere, nabarmendu nahi zuelako autoritate osoa zeukala kolonien gainean.\nEgungo ekonomista historialari amerikar batzuek zalantzan jartzen dute ikuspegi hori; hau da, Britainiak zama handia ezarri nahi ziela koloniei. Haien arabera, Ipar Amerikako koloniak Frantzia eta Espainiaren balizko inbasio batetik defendatzeko gastua 400.000 liberatakoa zen; alegia, inposatu ahal zieten zergak halako bost. Zergak gorabehera, amerikarrei gero eta gehiago iruditzen zitzaien britainiar armadaren egotea kolonietan zama handiegia zela. Batez ere, britainiar armadaren konfiskatzeko praktikak ziren amorrua pizten zutenak. Praktika horiek Frantsesen eta Indiarren Gerran sarritan gertatzen ziren, baina bakea egin zutenean britainiarrek konfiskatzen jarraitu zuten. Izan ere, armadakoek ez zuten Legebiltzarraren baimenik behar, guztiek onartutako ohitura eta legeen arabera komandanteek tokian tokiko merkatariei salgaiak eta aziendak konfiskatu ahal zizkietelako justua irizten zioten salneurria ordainduz. Praktika horiek guda garaietan guztiek onartzen bazituzten ere, Frantziarekin bakea sinatu zutenean bazterrak nahasten hasi ziren.\nKolonoek ez zioten uko egiten euren defentsan gastatutako ordaintzearen printzipioari (Izan ere, koloniako legebiltzarrek kopuru handiak ordaindu zituzten miliziak erreklutatzen eta hornitzen Frantsesen eta Indiarren Gerran). Hala ere, uko egiten zioten erregearen beharrari britainiar armadako tropak Ipar Amerikako kolonietan ezartzeko. Frantziaren mehatxu gabe, amerikarrek uste zuten koloniako miliziak (hauek koloniako legebiltzarrek ezarritako zergen bitartez ordaintzen zituzten) nahiko izango zirela mugako indiarrei aurre egiteko. Ofizial baten postuak tira handia zeukan britainiar aristokrazian; alegia, kapitain edo maior baten postua milaka liberatan leudeke, eta berriro sal liteke ofizial hark postu handiago bat saltzen zuenean.\nBritainiarrek ofizial postu guztiak eurentzat nahi zituzten, eta ez zizkieten ofizial koloniarrei postu horiek eman nahi (ez zuten ezer ordaintzen-eta ofizial postu horien truke); are gehiago, esaten zuten ofizial koloniarrek britainiar ofizialei men egin behar zietela, edozein gradu izanda. Horrek euren buruak milizien bitartez defendatzeko kolonien aginte legalari uko egiten zion.Zazpi Urteko Gerraren ostean Londresek 1500 britainiar ofizial zeuzkan eta Ipar Amerikara ez bazituen bidaltzen zerbitzutik bota egin beharko zituen. Beraz, zergak inposatzeko Britainiar Legebiltzarraren arrazoi nagusia bere gailentasuna berrestea zen, eta zerga horien erabilpen nagusia britainiar ofizial handinahi horiei laguntzea zen. Londresek koloniek bitartekaritza birtuala zeukatela esaten zuen; alabaina, amerikar gehienek uko egiten zioten argudio horri.\n1764an Britainiar Legebiltzarrak Azukrearen legea eta Monetaren legea onartu zituen, koloniarrak gehiago atsekabetuz. Kexek arma indartsu berri bat eragin zuten, britainiar salgaiei egindako boikota. Hurrengo urtean, britainiarrek Kuarteleratzeko legea ezarri zuen. Lege horren arabera, britainiar soldaduak kuarteleratu behar ziren leku batzuetan eta koloniarrek kuarteleratze horren gastuak ordaindu beharko zituzten. Koloniarrek lege horri ere oztopoak jarri zizkioten.\n1765ean Britainiar Lehen Ministro George Grenvillek eta Britainiar Legebiltzarrak lehenengo zerga zuzena ezarri zuten kolonietan, alegia, Zigilu legea. Dokumentu ofizial guztiek, egunkariek, almanakek, panfletoek eta baita karta-sortek ere, zigiluak izan behar izaten zituzten. Koloniarrek oraindik, euren buruak britainiar koroaren subjektu zintzotzat hartzen zituzten. Izan ere, uste zuten britainiarrek zeuzkaten eskubide eta betebehar historiko berberak, eurek ere bazeuzkatela. Beraz, 13 kolonietako ordezkariek sutsu kexatu ziren, eta buruzagi ospetsuek, esate baterako Virginiako Patrick Henryk eta Massachusettseko James Otisek jendea batzartu zuten britainiarrei aurre egiteko. Talde sekretu bat sortu zen hiri askotan, Sons of Liberty (Askatasunaren semeak), eta zigiluak saltzen zituzten guztiak mehatxatu zituen; ez zituen inork saldu. Bostonen, Askatasunaren Semeek almiranteordegoaren gorteko dokumentuak erre zituzten eta Thomas Hutchinson Epaile Gorenaren etxea arpilatu zuten. Legebiltzar batzuek ekintza batu batera deitu zuten, eta bederatzi koloniak ordezkariak igorri zituzten 1765ko urriko New York Hiriko Zigilu Legeko Kongresura. Moderatuek, John Dickinson buruzagi zutela, Eskubide eta Arranguren Aldarrikapen bat idatzi zuten. Bertan, zergak onartzea ordezkaririk gabe Ingelesen eskubideak urratzen zituela esaten zuten. Koloniarrek bere asmoari eusteko gogoa britainiar salgaiaren boikotaren bitartez nabarmendu zuten.\nLondresen, Rockingham gobernuak boterea eskuratu zuen eta Legebiltzarrean eztabaida sortu zen Zigilu legea baliogabetzeko ala armada bat bidaltzeko legea betearazteko. Benjamin Franklinek ezeztatzea defendatu zuen; esan zuen koloniek esfortzu handia egin zuela gizonetan, dirutan eta odoletan inperioa defendatzeko frantziar eta indiarren guda batzuetan, eta zerga gehiago ezartzea gerra horiek ordaintzeko ez zela zuzena eta iraultza piztu zezakeela. Legebiltzarra ados egon zen, baina 1766ko martxoaren Adierazpen legean Legebiltzarrak “edozein kasutan” kolonientzako legeak ezartzeko erabateko boterea zeukala azpimarratu zuen.\n1767-1773: Townshend Legeak eta Te Legea[aldatu | aldatu iturburu kodea]\nArtikulu nagusiak: Townshend Legeak eta Te Legea Sakontzeko: Massachussetsko Zirkularra, Bostongo sarraskia eta Bostongo Te Alderdia\n1767an Legebiltzarrak Townshend Legeak onartu zituen. Legeon arabera, oinarrizko salgai batzuen gaineko zergak ezarri zituzten; hala nola: papera, beira eta tea. Zerga berriek jendea haserrarazi zuten eta koloniarrek boikota ezarri zuten britainiar salgaien gainean. 1770eko martxoaren 5ean Bostonen, jendetzak britainiar soldadu batzuk inguratu zuen. Jendetza gero eta mehatxagarriagoa zen eta soldaduei elur-bolak, harriak eta zaborra bota zien. Soldadu bat makilatu zuten eta erori egin zen.\nSoldadu guztiek, batek salbu, su egin zuten; izan ere, 11 laguni tiroa eman zioten; hiru zibil hil zituzten lekuan bertan eta beste bi hil egin ziren geroago. Gertaerari berehala deitu zioten Bostongo sarraskia. Soldaduak epaitu eta absolbitu arren (John Adamsek defendatu zituen), zabaldutako deskripzioak berehala erabili zituzten koloniarrek briainiarren aurkako propaganda egiteko. Horrek guztiak beheranzko kiribila sortu zuen britainiarren eta Massachusettsko probintziaren artean.\n1772ko ekainean (Gaspee istilua), koloniarrek onartu ez zituzten britainiar arauak inposatzen ibili zen guda-ontzi bat erre zuten abertzale amerikarrek. Urte bat geroago, argitaratutako gutun pribatu batzuetan Massachusettsko gobernadore Thomas Hutchinsonek koloniarren eskubideak mugatzeko eskatu zuen. Era berean, Andrew Oliver lotinant gobernadoreak kolonial ofizialen ordainketa zuzena eskatu zuen (gaitasun hori kolonial legebiltzarrena zen eta horren bitartez gobernadorea kontrolatzen zuen). Sortu zen haserreak Hutchinsonen erretiroa eragin zuen eta ordura arte adiskidetzearen aldekoa izan zen Benjamin Franklin kolonoen aldera betiko lerratu zen.\n1773ko abenduaren 16an, gizon talde batek, Samuel Adams buru zutela eta Amerikako indiar jantzita, gobernuaren begiko Ekialdeko Indietako Britainiar Konpainiaren ontzi batera sartu ziren eta 10000 liberatan balioztatutako te karga bat kareletik bota zuten Bostongo porturako uretara. Istilu honi Bostongo Tearen Matxinada deitu zioten eta Amerikako abertzaleen folklorearen gertaera garrantzitsu bat da.\n1776ko apirilaz geroztik, laguntza sekretu masiboa hasi zen, hainbat tona zama, Louisianako gobernadoreak (Luis de Unzaga y Amézaga 'le Conciliateur' emandakoak, 1770az geroztik merkataritza librean aitzindari izan zena) Mississippi ibaian zehar eta orain ere bolbora, irina eta sendagaiak egiteko laguntza eskaerei arreta eman zieten New Orleansetik Fort Pittera (Pittsburgera) Patrick Henryk, Charles Lee jeneralak eta abarrek. Nork, Unzagak, parte hartu ahal izan zuen Luis de Unzaga y Amézaga bere aitaginarrebaren Gilbert Antoine de Saint Maxent, Francisco de Estachería, Antoine Landry eta bere menpekoen laguntzarekin sortutako agente sekretuen (espioiak) sareari esker. Oliver Pollock bezalako merkatariak edo geroago Diego de Gardoqui, Unzaga gobernadorearen ahaidea, bere aitonaren aldetik, Thomás de Unzaga Gardoqui Bilboko zinegotzia. Agente sekretuen sare hori, aldi berean, George Washington espioitza sarearekin konektatu zen.\n↑ Cazorla, Frank, G. Baena, Rosa, Polo, David, Reder Gadow, Marion (2019) The governor Luis de Unzaga (1717-1793) Pioneer in the birth of United States of America and in the Liberalism. Foundation, Malaga\nIpar Amerikako independentzia gerra eta AEBren sorrera.\nAmeriketako independentzia prozesuak.\nAmeriketako Estatu Batuetako Iraultza\nAmeriketako Estatu Batuetako zuzenbidearen historia\nOrriaren azken aldaketa: 7 maiatza 2021, 09:32.


Uztaila Jolasean: 2018-07-10\n30 urte gure artean\n2018 uztaila 10 by admin Leave a Comment\nGaurkoan, piratak, astronautak eta harrigarriak elkarrekin aritu gara. Galaktusek olatu erraldoi bat bidali digu eta piratek laguntza eskatu diete harrigarriei beste planeta batera joateko eta bizitzak salbatzeko. Harrigarriak hauek salbatzera etorri dira eta Patatinora eraman dituzte. Patatinon astronautekin egin dute topo eta bertan, elkar ezagutu dira.\nOndoren, bizi izan duten istorioa margotu dugu mural batean. Indarberritu ondoren, taldeka jarri gara eta jolas handi batean ibili gara. Jolas horrekin, taldeen arteko kooperazioa sustatu dugu. Oso ondo pasatu dugu!\nGogoratu bihar Landara joango garela eguna pasatzera. Ez ahaztu bazkaria eta kamiseta gorria! 9.30etan eliza atarian elkartuko gara.\nFiled Under: General, Kronika, UJ18, Uztaila Jolasean\n2384_2017/03/11 BAZTARTXON. ARGAZKI GEHIAGO\nDon Bosco antzerki musikala: MATERIALAK\nCopyright © 2020 · Alai Batza· Kontaktua · Cookie Politika · Hasi saioa\nWebgune honek cookie-ak erabiltzen ditu zure nabigazioa errazteko, publizitatea erakusteko eta analisi estatistikoak egiteko. Nabigatzen jarraitzen baduzu, hauen erabilera onartzen duzula ulertuko dugu. Informazio gehiago nahi baduzu, kontsultatu Cookie Politika.


Arteagak buruz buruko txapelketa jokatuko du estreinekoz - Txintxarri.eus\nArteagak buruz buruko txapelketa jokatuko du estreinekoz\nTxintxarri Aldizkaria 2018-04-13 13:30\nLehen partida Elezkano II.aren aurka jokatuko du igandea arratsaldean, Eibarko Astelena pilotalekuan\nAsier Arteaga pilotariak eskuz banakako txapelketa nagusia jokatuko du, 2017. urteko Promozioko txapela eskuratu zuen eta.\nTxapelketan hamasei pilotari izango dira lehian: Arteaga bera, Urrutikoetxea, Olaizola II, Artola, Laso, Victor, Albisu, Irribarria, Altuna III, Ezkurdia, Zabaleta, Retegi Bi, Elezkano II, Rezusta eta Jaka.\nLehiaketa gaur ostirala hasiko da, eta final-hamaseirenetako lau partida jokatuko dira.\nArteaga II.ak Elezkano II.aren aurka egingo du debuta txapelketa nagusian. Igande arratsaldean Eibargo Astelena pilotalekuan izango da hitzordua, 17:00etatik aurrera.\nPartida irabaziz gero, Artolaren aurka jokatu beharko du pilotari lasarteoriatarrak.\nHirugarren eta laugarren postuak maiatzaren 11n erabakiko dira. Final handia, berriz maiatzaren 19an jokatuko da.\nLau t'erdiko txapelketa\nIntza elkarteko Artetxe, Solano, Iruretagoiena eta Iribar, berriz, Gipuzkoako eskuz banakako lau t'erdiko txapelketan murgilduko dira.\nArtetxek aste honetan atsedena du; Solanok EPLEko Aranburu izango du aurrez aurre; Iruretagoienak Intxurreko Jauregiren aurka jokatuko du; eta Iribarrek, azkenik, talde bereko Altunaren aurka du buruz burukoa.\nBestalde, martxoaren 23an Intzako Artetxe-Elola senior bikoteak Udaberriko Sariko finala galdu zuen. Intzakoak finalera indartsu iritsi arren, Azkoitiako bikotea gailendu zitzaien. Aukera gutxi eduki zuten Artetxe aurrelariak eta Elola atzelariak; nagusi izan ziren azkoitiarrak, markagailuak erakutsi bezalaxe: 22-06.


Zeanuriko Ipiñaburu gaztandegiak irabazi dau Ordiziako XLII. Gaztai Txapelketea - bizkaie.biz\nZeanuriko Ipiñaburu gaztandegiak irabazi dau Ordiziako Gaztai Txapelketearen 42. edizinoa. Besteak beste, Martin Berasategi, Pedro Subijana, Elena Arzak eta Hilario Arbelaitz sukaldariek eta Jon Plazaola aktoreak osotutako epaimahaiak Zeanuriko gaztaia aukeratu dau Araba, Bizkai, Gipuzkoa eta Nafarroatik heldutako 48 gaztaien artean. Catalana Occidentek 7.600 euro pagau ditu gaztai erdiaren truke. Igaz Ampo kooperatibeak 13.050 euro pagau zituan, orain arteko errekorra.\nIpiñaburuko Jon Etxebarria pozik agertu da saria irabazi dabelako, orain hiru urte bezela: Gaztai ketua da, eta zezeilaren 28an egin genduan, Bizkaian udabarria danean. Urduri nengoan, baina orain lasaitu naz, adierazo dau. Bere emazte Puri Arrietak, barriz, kontsumitzaileak eskertu eta esne produktoreak gogoratu ditu, txarto pasetan dagozalako.\nEra berean, Catalana Occidenteren izenean, Juan José del Cañok gogorarazo dau orain hiru urte be erosi ebela gaztai irabazlea eta gaztandegi bera izan zala gaztaia egin ebana.


1543an Felipe II.a Espainiako Enperadorearen omenez inposatu zioten Filipinak izena uhartediari. 1521ean Magallanes eta Juan Sebastian Elkanoren espedizio militarrak hasi eta Zumarragako Lopez de Legazpi konskistatzaileak burutu zuen Espainiako Inperioaren morrontza Filipinetan, ia lau mendez uhartedia kolonia izatera zigortu zuena. Rodrigo Duterte presidente ultraeskuindarrak "zantzu kolonial hori ezabatzeko", Maharlika izena proposatu du herrialdearentzat, espainiarren etorreraren aurretik erabilitako malaysierazko hitza.\nEspainiako Inperioaren zerbitzari Miguel López de Legazpi konkistatzailearen eta Filipinetako jatorriko herrietako baten buruzagi Datu Sikatunaren arteko \_"ituna\_" irudikatzen duen monumentua Tagbilaran herrian.\nUrte hauetan V. mendeurrena ospatzen ari da Fernando de Magallanesek abiatu eta Juan Sebastian Elkanok burutu zuen espedizio militarrak munduari bira eman izana. Espainiako Inperioak sustatu eta ordaindutako espedizio horrek helburu nagusi bat zuen: urrearen pareko balioa zuten espeziak zeuden lurraldeak Espainiako Inperioaren menpe jartzea.\nMiguel López de Legazpi konkistatzaileak Zumarragan duen omenezko eskultura.\nElkanoren espedizio horren geldialdi esanguratsu bat Cebu irlan izan zen 1521eko apirilean. Espainiarrak Filipinetara heldu ziren lehen aldia izan zen, eta ia lau mendez luzatu zen kolonialismoaren hasiera ere bai. Espainiako Koroaren menpeko irlak izendatu zituen Magallanesek, jatorrizko herritarrek bera hil aurretik. Horrek aurrerago aukera eman zion Elkano getariarrari espedizioko buru bilakatzeko.\n1543an jarri zieten espainiarrek uharteei “Filipinak” izena. Elkanoren osteko hurrengo espedizioaren buru Ruy López de Villalobos konkistatzaileak, hain zuzen. Menperakuntza prozesua urte batzuk geroago amaitu zuten, Zumarragako konkistatzaile baten eskutik. 1571ean Filipinetako uharte gehienetara espainiarren kontrola ezartzea eta egungo hiriburu Manilaren sorrera Miguel López de Legazpik gidatu zuen eta.\nCarlos Martinez Shaw historialari espainiarrak Elkanoren mundu biraren mendeurreneko kongresuan ondorengoa azpimarratu zuen: “Filipinetara espainiarrek eraman zuten lehen gauza 'Jesus haurtxoaren' irudi bat izan zen. Garai hartako gisa horretako espedizio guztien antzera, Elkanoren eta enparauen helburu nagusietako bat bidean topatutako herriak ebanjelizatzea zen eta”.\nOrain bost mende gertatutakoaren ondorioak agerikoak dira gaur egun. Asian kristaua den herrialde bakarrenetakoa da Filipinak (herritarren %80 inguru). Ez dira alperrik pasa Espainiaren kolonia gisa emandako 333 urteak eta ondoren AEBen menpe izandako mende erdia.\nRodrigo Duterte presidentea.\nRodrigo Duterte presidenteak adierazi duenez, oinordetza espainiar eta kristauari lotutako izena da Filipinak, eta horregatik herrialdean bizi den komunitate musulmana baztertzen du. “Denbora luzea pasa da. Mindanao edo Luzonen ez dago Islamaren arrastorik. (Espainiarrek) Kristau izan nahi ez zuen oro bortizki hil zuten”, adierazi du Dutertek. Izena aldatzea proposatu duen lehen presidentea ez da bera izan, Ferdinand Marcos diktadoreak ere Maharlika izendatzea proposatu baitzuen 1970eko hamarkadan.\n1987ko konstituzioak izen aldaketa ahalbidetzen du, Kongresuak hala adostu eta herritarrek ondoren erreferendum bidez berretsiz gero. Salvador Panel gobernuko eledunak izen aldaketak dituen zailtasunak azpimarratu ditu. Burutzen oso zaila den ideia dela esan du, “oso garestia da, dokumentu ofizial andana aldatu beharko litzatekeelako”.\nKanal hauetan artxibatua: Kolonialismoa | Espainia | Filipinak | Elkanoren mundu bira | Euskal konkistatzaileak


Apirilaren 30: Lloyd Banks | eleizaldemusika\nApirilaren 30: Lloyd Banks\nEgilea: Jon Valle\nChristopher Lloyd Banks, 1982ko apirilaren 30an Queens izeneko New Yorkeko herri batean jaiotako rapero famatu bat da.\nG-unit izeneko taldeko kidea da.\n6 urterekin Queens-era joan zan eta nerabean 50-cent raperoa ezagutu eban.\nOndoren bere taldea osatu eban, G-unit izena jarriz.\n2006an Grammy bat irabazi eban, remix batekin, kolaborazio hoberenari.\nHona hemen bere abesti bat:\nPosted by biotzf on 2012/04/30 in Efemeride musikalak, SARRERAK.


Izar-eskola: 2021-2022 Ikasturtearen aurkezpena - Iruñeko Planetarioa\nIZARRAK, TEKNOLOGIA, ZIRRARAK... Unibertsoa pandemiatik ateratzen.\nIkasteko gogoak pizteko tresna hau Iruñeko Planetarioaren jarduera bat da, eta "la Caixa" Fundazioaren sostengua du, Nafarroako Gobernuko Hezkuntza Departamentuaren kolaborazioarekin.\nCOVID-19 pandemiak gauza asko erakutsi dizkigu, eta errealitate aldakor batera egokitzera behartu gaitu. Planetario hau hezkuntza-jarduera ez-arautua izan zuten gutxietako bat izan zen, osasun-agintariek ezarritako segurtasun-neurri guztiekin. Asko ikasi dugu guztiok batera, eta 2021/2022 ikasturteari ongi ikasitako protokolo eta babes-tresnekin egingo diogu aurre. Gure Izar-Eskolan parte hartzen duten ikasleek baldintza higieniko-sanitario oso zorrotzetan parte hartuko dutela ziurta dezakegu, pandemia honetan eraginkortasuna frogatu baitute.\nGure ustez, gizabanakoaren garapen integralerako ezinbestekoa da sozializazioa, pertsonen arteko interakzioa. Hori dela eta, harro gaude gure herrialdeak ikasgelei irekita eustearen alde egin duelako, baita pandemia honetan ikasleak bertan egotearen alde ere. Oso jakitun gara hezkuntza-komunitate osoak ahalegin handia egin duela hori lortzeko, guk ere helburu horretan parte hartu dugulako.\nPlanetario digitala martxan jarri eta laugarren urtean hasiko dugu ikasturte hau. Denbora horretan, ikus-entzunezko eduki eta baliabide asko garatu ditugu, hain berezia eta ikusgarria den ingurune horren aukera amaigabeak ustiatzen dituztenak. Horrek aukera ematen digu zuen beharretara egokitutako eta komunikabideetan agertzen diren albisteei lotutako proposamen ugari eskaintzeko. Ikasturte honetan, zientziaren mundutik etortzen zaizkigun berrikuntzekin zerikusia duten proposamenak nabarmendu nahi ditugu: Ilargirako, Marterako eta Eguzki Sistemako beste leku batzuetarako misio espazial berriak, James Webb teleskopio espazial handia orbitan jartzea (Hubble-ren ondorengoa izatera deitua), gure eguzki-sistemako planeten eta beste planeta-sistema batzuen nobedadeak, konstelazioetarako diseinu berriak sortzea eta abar luze bat. Pilula digital berri guztiak eskola-komunitatearen eskura jartzen dira bisitarien esperientzia aberasteko eta dinamizatzeko.\nBeti bezala, ez diogu utziko bisitaren gauak izango duen itxura aurkezteari, ez eta denak izarrei begiratzera eta amestera animatzeari ere.\nGure eskolaren funtzio nagusia hezkuntza-ziklo guztietako curriculumak osatu eta garatzea da. Ikaskuntza eta dibertsioa uztartzeko, izarrak, zientzia eta teknologia bitarteko motibatzaile gisa erabiltzen dugu. Astronomiaren eskutik, historiara, literaturara, arte plastikoetara, filosofiara edo sortzen ari diren teknologietara hurbilduko gara, hainbat hizkuntzatan.\nAsteartetik ostiralera (eskola-egunak) 10:00etan eta 12:00etan. Kontsultatu beste aukera batzuk.\nSaioa hasi baino lehen ikasle kopuru zehatza aipatuz leihatilan ordain dezakezue (diruz, txartelaz, transferentziaz) edo aldez aurretik online egiteko aukera dago ere (kasu honetan, bisitaldiaren egunean ikasleren bat falta bada ez da dirurik itzuliko).\n2021-2022 ikasturte honetan ere osasun agintariek ezarritako edukiera murrizten jarraituko dugu, segurtasun tartea bermatzeko. Aurreko ikasturtean bezala, horrek aukera ematen digu bisita pertsonalizatzeko, planteatzen dizkiguzun beharrei hurbilago erantzuteko: saioan landu beharreko edukiak, egitura, iraupena, ordutegia, etab. Kontsultaren bat egin nahi baduzu, deitu: 948262628 telefonora.\nPamplonetario web orrian aurkituko duzu saioei buruzko informazioa, baita horiei lotutako material didaktikoak ere. Gida didaktikoak deskargatzera eta erabilgarriak iruditzen bazaizkizu erabiltzera animatzen zaitugu.\nSaioa osatzeko, gaurko gaua, ohiko atala, eta zuk nahi bezala pertsonaliza dezakezun azken zatia emango dizkizugu aurten: planetak, urtaroak, galaxiak eta Unibertsoa, nazioarteko espazio-estazioa eta beste satelite artifizial batzuk, Marte planeta gorria, konstelazioak… Aukeratu zure beharretara hobekien egokitzen dena edo esan zer eduki iruditzen zaizun erabilgarriena saioaren azken ordu-erdirako. Eduki eta aurkezpen guztiak adinera eta taldeen ezaugarrietara egokituko dira, eta, aurreko urteetan bezala, saioaren hizkuntza aukeratu ahalko da.\nPlanetario digitala Pirineos La Nuit, EFA233/16 PLN, Europear proiektuaren eskutik heldu da, INTERREG V A ESPAÑA-FRANCIA-ANDORRA POCTEFA 2014-2020 izeneko bigarren deialdian onartu zena. FEDER izeneko Eskualdeen Sustapenerako Europako Fondoekin finatntziatua dago eta NICDO-Iruñeko Planetarioa Pirineos La Nuit proiektuaren buru da.


Ertzaintzak eta Bilboko Udaltzaingoak Urazurrutian erakutsitako jarrera gaitzesten dugu | LAB SINDIKATUA\nZerbitzu Publikoak Udal eta Foru Administrazioa Ertzaintzak eta Bilboko Udaltzaingoak Urazurrutian erakutsitako jarrera gaitzesten dugu\nBestalde, Udaltzaingoa bere eskumenekoak ez diren ordena publikoko eginkizunetan erabili dela salatu nahi dugu.\nGaur gertatutakoarekin, Juan Maria Aburto alkatea Bilboko Udaltzaingoa eredu autoritario eta errepresibo batera eramaten ari da, eta gero eta gehiago urruntzen ari da ustez defendatzen duen hurbileko polizia-eredutik.\nAlkateak alde batera uzten du Segurtasun Akordioa, aho batez onartua, eta praktikan EAJ-PSEren gobernuak Arkauteko polizia akademiatik inplementatzen duen polizia errepresiboaren eredua babesten du.\nHorrenbestez, alkateak Udaltzaingoaren gutxiengo baten sektore baten eskakizunei men egiten die. Sektore honek, jarrera atzerakoi eta autoritarioa denak, behin eta Berriro eskatzen du hurbileko polizia-ereduarekin bateraezina den materiala (kaskoak, ezkutuak, taserra).\nGogorarazi nahi dugu 2013an Bilboko Udaleko Enpresa Batzordeak (ELA, LAB, SVPE, CCOO eta UGT) aho batez onartu zuela adierazpen bat, non Gobernu Taldeari honako hauek eskatzen zaizkion:\n– Udaleko langileak etxegabetzeen ondoriozko kaleratzeetan ez erabiltzea.\n– Langile publikoak ez daitezela bihurtu banketxeen interesen zerbitzurako tresna.\nGainera, sindikatu sinatzaileok, une hartan gure konpromisoa eta babesa adierazi genituen egoera horietan zuzenean eragin zezaketen langile-taldeekin.\nLAB behin eta berriz agertu da Udaltzaingoa ordena publikoko jardueretan erabiltzearen aurka; gu izan gara Udaltzaingoak istiluen aurkako materiala erosi eta erabiltzearen aurka agertu garen bakarrak.\nJarduera horiekin, Alkatea, Zinegotzia eta Udaltzaingoaren Zuzendaritza arriskuan jartzen ari dira agenteen segurtasuna, eta, gainera, herritarrak gero eta gehiago aldentzea eta errepresio-gorputz gisa ikustea lortzen ari dira. Segurtasun Itunean adostutakoa errespetatzea eskatzen dugu.\nHorrez gain, gure elkartasuna adierazi nahi diegu etxegabetzeak kaltetutako pertsonari eta gaur hari laguntzera modu solidarioan hurbildu eta eraso egin dieten pertsonei.


Urruzunotarrak gehituz doaz | Hitzen uberan\n← Irakurraldiak irailean\nIsa Diazen “Ontzi iluna” liburua osorik →\nUrruzunotarrak gehituz doaz\nPosted on 2015-09-02 by admin\nEgonaldia literarioaz gozatzen ari dira aurten sarituak izan diren gazteak\nKrisi ekonomikoaren eta aurrekontuen berrantolaketaren ondorioz, bertan behera geratu zen Urruzuno lehiaketa. Horren ordez, Eusko Jaurlaritzako Hezkuntza, Unibertsitate eta Ikerketa Sailak Urruzunotarrak Gehituz izeneko ekimena abiarazi zuen 2012an. Sariketara aurkezten diren 20 lan hautatzen dituzte eta lan horien egileei bost eguneko egonaldiaz gozatzeko aukera eskaintzen zaie. Iragan astelehenetik hasi eta ostirala bitarte, euren sormena lantzeko aukera izango dute Elgoibarko Abuixa aterpetxean. Maite Franko, Jon Martin eta Yolanda Arrieta izango dituzte bidailagun.\nUrruzunotarrak Gehituz ekimena Bigarren Hezkuntzako ikasleei zuzendua dago. Poesia nahiz prosa idatziak aurkeztu daitezke eta, lan guztien artean, epaimahaiak 20 egile hautatzen ditu. Sari gisa, egonaldi literario batean partehartzeko aukera eskaintzen zaie. Eta egonaldi horretan, idaztearekin zerikusia duten arlo ezberdinak lantzen dituzte.\n2015ean sarituak izan diren 20 gazteak hasi dira sariaz gozatzen. Aubixako egonaldian dira ostirala bitarte. Yolanda Arrietaren eskutik, literatura-tailerretan parte hartuko dute; Maite Frankorekin berriz, antzerki-jolasak eta gaubela literarioak landuko dituzte; eta Jon Martinekin, azkenik, afalosteko musika emanaldiak.\nEgunotan, eskulanak egiteko tartea ere izango dute, bai eta irteera ludikoak egiteko ere, Hondarribira eta Hendaiako Abaddia gaztelua bisitatzera.\nIdazteko zaletasuna indartzeko xedea\nArestian esan bezala, urte luzez indarrean izandako Urruzuno literatura lehiaketaren jarraipena da gaur egungo Urruzunotarrak Gehituz literatura ekimena. 30. ediziora iritsi da aurten lehiaketa. Ikasleen artean euskaraz idazteko zaletasuna indartzea da ekimen honen helburua.\n118 lan aurkeztu dira\nAurten 118 lan aurkeztu dira eta horietatik 20 aukeratu ditu epaimahaiak. Castillo Suarez, Katixa Agirre, Leire Bilbao. Miren Agur Meabe eta Urtzi Urrutikoetxea izan dira epaimahaikide.\nAtzo batu ziren Elgoibarko Abuixa aterpetxean.


Euskara | Noaua Kultur Elkartea - Part 3\n“Oreina” eta “Dantza” filmak, Donostiako Zinemaldian ikusgai\nBy\tnoaua\ton\t2018-09-12\tin\tAisia, Euskara, Jendartea, Kultura\twith\t0 iruzkin\nAginaga, Usurbil edo herritarrak ageri diren bi filmok datorren Donostiako Zinemaldian proiektatuko dituzte. Irailaren 21etik 29ra ospatuko den Donostiako 66. Zinemaldiaren Zuzendari Berrien atalean lehiatuko da Koldo Almandoz zine zuzendari donostiarraren “Oreina”. Zine aretoetan, irailaren 28an estreinatuko den filma albiste badugu, udalerri honekin lotura estua duelako da. Iazko irailean eta urrian, “Oreina” Aginagan eta Usurbilen aritu […]\nOrbeldi D.T.-ren ikastaro eskaintzan izen emateko aukera egunotan\nOiardo Kiroldegira joanda bidera dezakezue izen ematea gaur hasi eta irailaren 14ra arte. Edo bestela emaila helarazita. Orbeldi Dantza Taldea, ikasturte berria dantza batean abiatzeko prest da, iragarri duen ikastaro sortarekin. Urriaren 1eko astean abiatuko ditu hilabeteotarako iragarri dituen ikastaroak. Honatx hilabeteotarako prestatu duten eskaintza: Haurrentzako eskaintza: -Astean ordubete. Ordutegia izen emandakoen artean zehaztuko da. […]\n“Trakamatraka” ikuskizuna eta Eskola Txikiaren Eguna asteotan, jaien atarian den Aginagan\nBy\tnoaua\ton\t2018-09-12\tin\tAisia, Euskara, Hezkuntza, Jaiak, Jendartea, Kultura\twith\t0 iruzkin\nUrrian ospatuko dituzten San Praixkuen atarian, haur zein helduei zuzendutako bi hitzordu deitu ditu Aginagako Eskola Txikiko Guraso Elkarteak asteotarako. “Trakamatraka” ikuskizuna programatu dute larunbatean (irailak 15) eta Eskola Txikiaren bogaren eguna irailaren 22rako. “Trakamatraka” ikuskizuna haurrentzat larunbatean Aginagako Eskola Txikiko Guraso Elkarteak antolatuta larunbatean irailaren 15ean 17:00etan Aginagako ludotekan. Birziklatutako materialekin eginiko musika instrumentuekin […]\nKontzertu gaua larunbatean Aginagan, “Herria Xutan” zikloaren baitan\nBy\tnoaua\ton\t2018-09-11\tin\tEuskara, Jendartea, Kultura, Politika\twith\t0 iruzkin\nUsurbildik 600 kilometrora, Valentziako Picassent espetxean urrunduak dituzten Olatz Lasagabaster eta Patxi Uranga presoen eta haien urte eta erdiko Xua haurtxoak bizi duten errealitatea plazaratu eta elkartasuna adierazteko “Herria Xutan” ekimen zikloa antolatu dute Usurbilen Nahi Ditugu bilguneak eta Usurbilgo gazte mugimenduak. Hurrengo hitzordua, larunbatean; kontzertu gaua Aginagako Eliza Zaharrean. Sarrerak aurrez eskuragarri Aitzagan. “Herria […]\nIrailaren 21etik 23ra Santuenean jai\nBy\tnoaua\ton\t2018-09-11\tin\tAisia, Euskara, Jaiak, Jendartea, Kultura\twith\t0 iruzkin\n2018ko jaien erronda borobiltzeko, Santuenea eta Aginaga festak geratzen zaizkigu. Aginaga urriaren 4an murgilduko da San Praixkuetan, aurretik ordea Santuenekoez gozatzeko aukera izango dugu. Irailaren 21etik 23ra, kontzertuak, haur jolasak, herri afari eta bazkaria (adi, txartelak aurrez eskuratu beharko dira), txapelketak eta jan edanik ez da faltako. Honatx Jai Batzordeak josi duen egitaraua: Santueneko jaiak […]\nJende ilara gaur Aginagan, Akelarreren agurreko kontzerturako sarrerak erosten\nBy\tnoaua\ton\t2018-09-08\tin\tAisia, Euskara, Jaiak, Jendartea, Kultura\twith\t0 iruzkin\nAginaga jai giroan murgiltzeko atzera kontaketa martxan da gaurtik. Ikusi bestela, aginagar batek Eliza Zaharrean atera eta NOAUA!-ri helarazi dizkion argazkiak. Jende ilara, iragarri bezala, Akelarre musika taldeak San Praixkuetan, urriaren 6an eskainiko duen kontzerturako sarrerak hartzen. Jende ilara egon den arren, txartelak ez dira agortu. Honenbestez, bestelako aldaketarik ez bada, kontzertu egunean bertan eskuragarri […]\nMasusta zaletuek kantu giro ederrean ospatu zuten bart kofradiaren eguna\n“…horregatik, guk, zaleok, izan dugu ausardia, Usurbilen eratzeko, masustaren kofradia”. Hala dio, Masustaren Kofradiaren ereserkiak. Bart entzun genuen Artzabalen. Aipatu jatetxean bildu ziren hamaikagarren urtez, edizioz edizio hazten doan bilgunearen gaualdian. Kofrade kide berri batek zin egin zuen hain zuen, Mila Furundarenak. Eta 2019rako kide berriaren izendapena iragarri zuten; Gurutze Gorriti izan da hautatua. Masustak […]\n“Sagarrondotik Sagardora” ikastaro zikloko azken saioa larunbatean\nBy\tnoaua\ton\t2018-09-07\tin\tAisia, Euskara, Hezkuntza, Ingurumena, Jendartea, Kultura\twith\t0 iruzkin\nOtsailaz geroztik abian izan den ikastaroko azken saioa larunbaterako (irailak 8) dago iragarria, 9:00-13:00 artean Potxoenean. “Sagarraren heldutasun analisia. Etxean sagardoa egiteko hastapenak”, saioa eskainiko dute Aitor Etxeandiak eta Egoitz Zapiainek. Izen ematea eta informazio gehiago: 943 361 114 alkartasuna@usurbil.com Antolatzaileak: Alkartasuna Usurbilgo Baserritarren Kooperatiba, Sagardoaren Unibertsitatea, Sagarki, Bizi Sagardoa eta Usurbilgo Udala. “Usurbil, sagarraren […]\n239tik 3. orria«12345...102030...»Azkena »


Azkar sartu data edo formateatutako data Excel-en\nBatzuetan, azkar eta ausaz txerta dezakezu data-formatu zehatz batean datak lan-orri batean. Nirekin Txertatu data of Kutools for Excel, data edo formateatutako data zuzenean txerta ditzakezu aldi berean.\nKlikatu Kutools > Txertatu > Txertatu data . Ikusi pantaila-irudiak:\n1. Zehaztu data sartu nahi duzun gelaxka.\n2. Aplikatu erabilgarritasun hau klik eginez Kutools > Txertatu > Txertatu data.\n3. In the Txertatu data Elkarrizketa-koadroa, hautatu sartu nahi duzun data eta, gero, egin klik bikoitza eta data txertatuko da aldi berean. Zer da gehiago elkarrizketa-koadroa ez da itxi, beste gelaxka batean sartu dezakezu beste gelaxketan. Ikusi pantaila-argazkia:\nFormateatu jakin batekin data sartu nahi baduzu, begiratu Formatua erabiltzea Aukera eta data formatu anitza zabalduko dira zerrendako koadroan.\nOrduan, aukeratu eskuineko zerrendako kutxa batetik aplikatu nahi duzun data formatua eta, ondoren, hautatu ezkerreko egutegiko data bat eta egin klik bikoitza, data zehaztutako formatuarekin gelaxka jakin batean sartu da. Elkarrizketa koadroa ere ez da itxi, beste formateatutako data beste zeluletan txerta dezakezu. Ikusi pantaila-argazkia:\nDemo: Txertatu data edo formateatutako data zeluletan


Ketxuaz idatzitako ebazpena idatzi du Peruko auzitegi batek - Azkue Fundazioa- Euskara sustatzen\nHasiera • Euskararen Etxea • Hizkuntza Gutxituak • Berriak • Ketxuaz idatzitako ebazpena idatzi du Peruko auzitegi batek\nKetxuaz idatzitako ebazpena idatzi du Peruko auzitegi batek\n2019ko Abuztuaren 1a\nOswaldo Ener Granadis Guerrero epaileak Cachipachaneko bi biztanleren arteko eztabaida epaitu behar zuen batek jasotako lesio batzuen kontura. Guerrero konturatu zen biak zirela ketxua hiztunak, beraz, erabaki zuen haien ama hizkuntzan gauzatzea epaiketa prozesu osoa.\nDokumentu ofizialen parte batzuk itzultzaile profesionaletara bidali ziren Dirección Desconcentrada de Cultura de Áncash-era (DDC-Áncash). Hau izan da ketxuaz idatzitako bigarren ebazpen judiziala 2018an izan zen lehenengoa, eta kasu horretan ere, Guerrero epaileak hartu zuen ketxuaz idazteko erabakia. Lehenengo ketxuazko ebazpen judizialari buruzko berria hemen.\nBerria garrantzi handikoa da. Izan ere, ketxua hizkuntza 1975etik Perun ofiziala den arren, ahozko tradizioa duen hizkuntza da eta ez du idatzizko tradizio handirik. Gehiago entzuten da landa-eremuetan hedabideetan edo auzitegietan baino.\nGuerreroren hitzetan, Auzitegi Gorenaren asmoa maila judizial guztietan ketxua hizkuntza zerbitzuak zabaltzea da. Epaile honen ekintzak jarraituak izan dira eta oihartzuna izan dute sare sozialetan.\nJatorrizko berriak gaztelaniaz hemen eta hemen, eta ingelesez hemen.\nTags: Derechos lingüísticosepaiketahizkuntza eskubideakketxuaPeruQuechua


Inprimatzeko prozedura: Huecograbado\nPapera: Estucado engomado fosforescente\nZigiluaren tamaina: 40,9 x 28,8 mm. (horizontal)\nZigiluen posta-balioa: 0,53 €\nBartzelonan azaroaren 27an eta 28an egingo den Gailur Mediterraneoa (Euromed) dela-eta, Mediterraneoko erriberako herrialdeen artean garatuko den bilera garrantzitsu horren berri emango duen oroitzapenezko posta-zigilua jaulki da.\nGailur Mediterraneoa 1995. urtean Bartzelonan I. Konferentzia Euromediterraneoa sortu zenez geroztik egiten den hamargarren batzarra da. Orduan antolakuntzako kide ziren herrialdeetako atzerri-arazoetako ministroek parte hartu zuten, eta aurten lehen aldiz estatu- eta gobernu-buruek hartuko dute parte. Horregatik izendatu da Gailur Euromediterraneoa. Gailurrak “Europar Batasunaren eta Mediterraneoko hegoaldeko erriberako herrialdeen artean erregionalismo irekiaren adibide paregabea ezartzea” du helburu, hartara “guztien arteko akordioz, egonkortasun politikoko eta oparotasun ekonomikoko eremua sortu ahal izateko”. Aurreikuspenen arabera, Euromed-en 40 bat herrialdetako arduradunek hartuko dute parte. Horien artean, Europar Batasuneko 25 herrialdeak, bertan sartu nahi duten Bulgaria eta Errumania eta Mediterraneoko hegoaldeko herrialde guztiak daude, Israel eta Palestinako Agintaritza Nazionala barne. Salbuespen bakarra Libia da, begirale iraunkor gisa parte hartuko baitu. Auzotasun-politika hobetzeko asmoz eta azken urteotan jasan diren arazo larriei, hala nola Ekialde Ertaineko gatazka etengabeei, nazioarteko terrorismoaren gorakadari eta kontrolik gabeko migrazio-fluxuei konponbidea aurkitu nahian, aurtengo Gailurrean eztabaidatuko diren puntuen artean terrorismoaren eta delinkuentzia antolatuaren kontra borrokatzeko lankidetza polizial eta judizialeko sare europarra sortzeari dagokiona nabarmentzen da. Halaber, mediterraneo ertzeko Afrikaren egonkortasuna mantentzeko, migrazio-fenomenoa bereziki azpimarratu nahi da, estatu kideen artean baterako kudeaketa-neurriak hartuz. Gailur Euromediterraneoa Bartzelonako Nazioarteko Konbentzioen Zentroan (CCIB) egingo da, iaz 2004ko Bartzelonako Kulturen Foruma hartu zuen leku enblematiko horretan. Posta-zigiluan hiriaren irudi bat eta batzarraren logotipo ofiziala ageri dira.


Artilearen erabilerak - Ahotsak.eus\nArtilearen erabilerak
Artilea garbitzen aritzen ziren. Ezkongaiei koltxoiak oparitzen zitzaizkienez, artilea behar izaten zuten koltxoiak betetzeko. Artilea zuri-zuri egon arte garbitzen zuten. Artilearekin haria egiten zuen anaiak, haiekin galtzerdiak egiteko, besteak beste. Asko josi izan du Anitak.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan URN-007-026 kodeko bideoa nahi duzula aipatzea: ahotsak@ahotsak.eus\nArtilea garbitzen aritzen ziren. Ezkongaiei koltxoiak oparitzen zitzaizkienez, artilea behar izaten zuten koltxoiak betetzeko. Artilea zuri-zuri egon arte garbitzen zuten. Artilearekin haria egiten zuen anaiak, haiekin galtzerdiak egiteko, besteak beste. Asko josi izan du Anitak.\n- Ta geo beste gauz bat illea garbitzen. Illea, ardin illea, ardik nola izaten baizian ta neska asko nola baizian, neskak ezkontzen zian bakoitzian, koltxoiak ematen zitzaizkien ta etxean itten zian koltxoiak. Ta ordun, ardin illea, etxeko ardin illea garbitu eta haikin koltxoiak itten zian.\n- Nola garbitzen zen?\n- Hola, lixiba jarrita. Konporta izaten zan, konporta izenekoa.\n- Zer zen konporta?\n- Konporta holako zea haundi bat, parriño haundi bat, holako haundi bat eta han sartzen zian ta gaiñean hautsakin ta ura botaz botaz botaz halaxe garbitzen zian illeak. Txuri-txuri-txuri-txuri-txuri iten zian. Bai. Nik hemen proba in izandu det, labadora sartu zakun, baiño ezta pentsatu're. Dena koapillatuta gelditzen da. Han berriz txuri-txuri-txuri ta denak lasai-lasaie illea ateatzen zan oso ondo. Ta hemen nik ez det illeik hala garbitzen. Geo galtzerdik itten han aitzen giñen.\n- Hariya zuek itten zenuen?\n- Anai zenak. Bai. Anaia hogeita hamahiru urtekin hil zitzagun mendin eta harrek itten zun hariye, urte guztiko galtzerdik itteko hariye ta ardi kontuk juten nitzanian galtzerdik itten, galtzerdik itten. Ta geo etxe batea jun nitzan puntu iten ikastea're bai eta han jerseak itten ikasten ta hoi denak itten ba han ikasi. Galtzerdik'e bai, galtzerdie in nun nik Jesus! Ta oain'e bai, oain'e. Oain kendu dittue galtzerdi hoik.\n- Hoixe esan behar nizun! Leheno gizonak.\n- Bai. Txalekoa, txalekoa jantzi honai're bai. Esku zea bai, eskulana holakoa asko. Puntua, puntua ikaragarri gustatzen zitzaten gaiñea.\nGazta egiten II\nOlatzagutiko artzaina negua pasatzen Ziarretan\nLehengo esneak gaurkoarekin zerikusirik ez


Great Pyrenees Great Dane Mix - Great Pyredane - Txakurrak\nGreat Dane Great Pyrenees Mix da Danimarkako eta Pirinio Handietako hazkuntzaren ondorioz sortutako arraza mistoko txakurra. Jakina, oso txakur handi eta indartsua izango da. Bere tamaina dela eta zaindari ona izango da, hala ere, gurasoen bi arrazak nahiko atseginak dira. Danimarkar edo Pirinio Handien antza du? Horiek jarraian saiatuko eta erantzungo ditugun galderak dira. Jarraitu irakurtzen behean argazkiak, bideoak ikusteko eta Danimarkako Pirinio Handietako nahasketa ederrari buruz gehiago jakiteko. Kontuan izan hibrido hau hauskorra edo beste iterazio batzuk izan ditzakeela. Animalia guztiak erreskate baten bidez eskuratzea gomendatzen badizugu ere, ulertzen dugu pertsona batzuek hazle baten bidez pasa dezaketela Danimarkako Pirinio Handietako Nahasketa txakurkumea lortzeko. Hau da, Great Dane Great Pyrenees Mix txakurkumeak badituzte salgai. Animalien erreskateek dirua biltzen laguntzeko interesa baduzu, jolastu gure galdetegia. Erantzun zuzen bakoitzak aterpeko animaliak elikatzen laguntzeko ematen du.\nGreat Dane Great Pyrenees Mix (Danimarkako Pirinio Handiak Mix) daniar handia eta Pirinio Handiak haztearen ondorioz sortutako arraza mistoko txakurra da. Hori oso jakina izango da oso txakur handi eta indartsua. Bere tamaina dela eta zaindari ona izango da, hala ere, gurasoen bi arrazak nahiko atseginak dira. Danimarkar edo Pirinio Handien antza du? Horiek jarraian saiatuko eta erantzungo ditugun galderak dira. Jarraitu irakurtzen behean argazkiak, bideoak ikusteko eta Danimarkako Pirinio Handietako nahasketa ederrari buruz gehiago jakiteko. Kontuan izan hibrido hau makalak edo beste iterazio batzuk izan ditzakeela.\nAnimalia guztiak bere bidez eskuratzea gomendatzen dizugu erreskate ,ulertzen dugu pertsona batzuek hazle baten bidez pasa dezaketela Danimarkako Pirinio Handietako nahasketa txakurkumea lortzeko. Hau da, Danimarkako Pirinio Handietako Nahasketa txakurkumeak badituzte salgai.\nHona hemen Pirinio Handietako Daniar Handiaren nahasketako irudi batzuk - Pirano Handia\nKristo aurreko XIV-XIII mendeetan Pirinio Handien antzeko basurde handiak agertzen dira antzinatikGreziatik freskoetanTiryns. Ondorengo mende askotan basurde handi hauek antzinako Grezia osoan agertzen jarraitzen dute. Mendeko molosiar txakurra, Suliot txakurra eta Greziatik etorritako inportazio zehatzak XVIII. Mendean basurdeen maila handitzekoAustriaetaAlemaniaetaotso zakurrakurteanIrlanda. Txakur handiagoak ugaritan irudikatzen dirarunestonesurteanEskandinavia, Danimarkako txanponetan, K. a. V. mendetik aurrera, etaNorbera zaharraolerkiak. TheKopenhageko Unibertsitateko Zoologia Museoaehiza txakur oso handien zazpi hezurdura ditu gutxienez, K. a. V. mendetik K. a. 1000 arte. Jakina, oso txakur handiak gure historiaren parte ziren duela milaka urte ere. 1500. hamarkadaren erdialdean, Europako erdialdeko nobleziak Ingalaterratik txakur sendo eta hanka luzeak inportatu zituen. Txakur ingeles hauek gurutzatu zirenPirinio Handia ingelesaetaIrish Wolfhounds. 1600. hamarkadaren hasieratik, txakur hauek haztegiak izan zirenNoblezia alemaniarra, Ingalaterratik kanpo.\nPirinio Handietako Great Dane Mix-en bideo ikaragarriak - Great Pyredane puppies\nPirinio Handiak Danimarkako nahasketa handia - Piranidoaren tamaina eta pisua\nbulldog frantsesaren hobi nahasketa\nPirinio Handiak eta Danimarkarra oso ezagunak dira txakur handiak eta beldurgarriak direlako. Oso txakur maitekorrak dira ere. Txakur honek oso jabe sendo eta sendoa beharko du, alfa direla eta ez txakurra dela ziurtatuko duen. Txakur hau esperientziadun txakurren jabe batekin onena izan daiteke. Ezezagunekin behatu beharko da, erabateko konfiantza izan baino lehen haiekin atsegina eta atsegina den ala ez ikusteko. Sozializazio goiztiarrak garatzen diren ohitura txarrak zaintzen laguntzen du. Errefortzu positiboari ondo erantzuten dio, txakur guztiek bezala. Nahiko maitagarria izan behar du eta denbora asko igaro beharko luke zurekin. Ez pentsa denbora luzez bakarrik uzteko, bakarrik ez baita ondo egingo. Paketearekin egon nahi du.\nPirinio Handiak Danimarkako nahasketa bikaina - Osasun Pyredane bikaina\nPirinio Handiekin nahastutako dalmatiarrek honako hauek izan ditzakete:Aldakako displasia, ukondoaren displasia, Artritisa, Wobbler sindromea, Kardiomiopatia dilatatua, Hipotiroidismoa, Bloat.\nHau oso estalki oldarkorra izan liteke, Pirinio Handiak asko isurtzen duen ile oso luzea baitu. Prestatu astean zenbait aldiz eskuilatzeko. Edozein modutan, presta zaitez hutsik onean inbertitzeko zure zoruak garbi eduki nahi badituzu! Eman bainuak beharren arabera, baina ez horrenbeste larruazala lehortzeko. Ez lotu inoiz zure txakurra kanpoan; hori gizagabea da eta berarentzat ez da bidezkoa.\nrat terrier zuri-beltza\nPirinio Handiak Danimarkako nahasketa bikaina - Pirodanoen elikadura bikaina\nchihuahua boston terrierrekin nahastuta\nboxeolaria eta boston terrier nahasketa\nbulldog frantsesa pomeranian nahasketa


Pribilegioen eskalatzea Intel produktuetan | BCSC - Zibersegurtasun Euskal Zentroa\nPribilegioen eskalatzea Intel produktuetan\nIntel® CSME e Intel® AMT, 11.8.80, 11.12.80, 11.22.80, 12.0.70, 13.0.40, 13.30.10, 14.0.45 eta 14.5.25 bertsioen aurrekoak;\nIntel® TXE, 3.1.80 eta 4.0.30 bertsioen aurrekoak;\nIntel® Server Platform Services, SPS_E5_04.01.04.400, SPS_E3_05.01.04.200, SPS_E3_04.01.04.200, SPS_SoC-X_04.00.04.200 eta SPS_SoC-A_04.00.04.300 firmware bertsioen aurrekoak.\nHonako firmware bertsioak dagoeneko ez dira bateragarriak: Intel® ME 3.x - 10.x, Intel® TXE 1.x - 2.x eta Intel® Server Platform Services 1.x - 2.X. Ez dago bertsio hauetarako eguneratzerik aurreikusita.\nIntelek larritasun kritikoko 2 ahultasunen berri eman du. Motak: mugetatik kanpoko irakurketa eta bufferraren mugatze desegokia.\nIntel® CSME, Intel® TXE, Intel® AMT eta Intel® SPS erabiltzaileei gomendatzen zaie azken bertsiora eguneratzea.\nIntel® AMT SDK, prest dago deskargatzeko.\nIntel® DAL SDK sistemak ez dauka laguntza-talderik, erabiltzeari uztea eta desinstalatzea gomendatzen da.\nIntel® Wireless Bluetooth® produktuak 21.110 bertsiora edo osteko batera eguneratzea.\nIPv6 sistemako mugetatik kanpoko idazketaren bidez, baimenik gabeko erasotzaile batek pribilegioetan gora egin lezake, sarerako sarbidearen bidez. Ahultasun horretarako, CVE-2020-8752 identifikatzailea esleitu da.\nBufferraren mugatze okerraren bidez, baimenik gabeko erasotzaile batek pribilegioetan gora egin lezake, ondoko sarbide batetik. Ahultasun horretarako, CVE-2020-12321 identifikatzailea esleitu da.


Irekia Eusko Jaurlaritza - Gobierno Vasco :: Gizarte Ekonomiaren Estatistika eta 2018 Diru-laguntza Plana\nGizarte Ekonomiaren Estatistika eta 2018 Diru-…\n\nGizarte Ekonomiaren Estatistika eta 2018 Diru-laguntza Plana Iturria: Irekia\n\n\n\nMaría Jesús San José Lan eta Justiziako sailburuak, gaur, Euskadiko Gizarte Ekonomiaren Estatistika aurkeztu du, bai eta enpresa-egituraren garapenera bideratutako laguntzak ere.\nEkitaldian Jon Azkue Lan eta Gizarte Segurantzako sailburuordeak eta Jokin Diaz Gizarte Ekonomiako zuzendariak ere parte hartu dute; bertan, San José sailburuak gogorarazi du gizarte-ekonomiak funtsezko eginkizuna duela garapen jasangarriko helburuen hazkuntza, gizarte-kohesio eta betearazpenerako, kontuan hartuta enpresen ekosisteman kooperatibak eta lan-sozietateak direla nabarmenak, beste erakunde-mota batzuekin batera, besteak beste, enplegu-zentro berezi, laneratzeko enpresa edo onura publikoko elkarteekin batera.\nMaria Jesús San Josék Lan eta Justizia Sailak gizarte-ekonomia haren garapena bultzatzera bideratutako programa, proiektu eta funtsen bidez sustatzeko duen konpromisoa eta borondatea nabarmendu ditu. “Aurten 4 milioi eta 400 mila euro bideratuko ditugu; alegia, iaz bideratutako kopuruaren aldean, % 15 areagotuko da kopurua, eta helburua da laguntzak areagotzen jarraitzea eta bost milioi eta erdira hurbiltzea”.\nGaur San Josék aurkeztu duen Euskadiko Gizarte Ekonomiaren Estatistika Euskadin gizarte-ekonomiaren magnitude sozioekonomiko nagusien bilakaera eta egoera aztertzen dituzten estatistiketan osoena da.\nintervencion_san_jose_econo... behera kargatu (20 MB)\nsan_jose_euskadiko_gizarte_... behera kargatu (300 KB)\nsan_jose_euskadiko_gizarte_... 10 MB\n2018KO_EKONOMIA_SOZIALEKO_L... 400 KB (application/pdf)


Zencastr: Erregistratu zure Podcast Elkarrizketak Linean | Martech Zone\nOsteguna, martxoa 2, 2017 Ostirala, martxoa 3, 2017 Douglas Karr\nPodcast-a egiten duen guztiaren lagun eta maisu sortzailea Jen Edds da Brassy Broadcasting Company. Ez dut maizegi ikustea, baina egiten dudanean barre asko egiten du beti. Jen talentu handiko gizabanako bat da - dibertigarria da, talentu handiko musikaria eta abeslaria da, eta ezagutzen ditudan podcast jotzaileenetako bat da. Beraz, ez zen harritzekoa nirekin interesgarria izan daitekeen tresna berri bat partekatu zuenean - Zencastr.\nPodcaster beteranoa bazara, aukera izango duzu nahasketa taula eta mikrofono eta entzungailu multzo bikaina. Podcaster berriagoa bazara, baliteke nahasgailu digitala. Konplexutasuna urruneko gonbidatuak ekarri nahi dituzunean hasten da. Gure jantzi dugu Indianapolis podcast estudioa Mac Mini eta pare bat USB audio interfazeekin Skype edo beste edozein audio gure nahasgailura irteteko.\nHorrek teknologia konpontzen duen bitartean, zure nahasgailua kableatu edo nahasgailu digitala programatu behar duzu estudioan dauden lagunak autobusera irteteko lineako jendeari. Bestela, gonbidatuen ahotsa ez atzeratzea ziurtatu behar duzu, lineako gonbidatuek oihartzuna entzungo dute. Arazo horiek ez ezik, lineako komunikazio programa askok (Skype bezalakoek ere) audioa mozten eta jaisten dute. Norbait telefonoz irrati batean deitzen entzutearen antzekoa da.\nLortu al zenuen hori guztia? Bai ... batzuetan oso etsigarria izan da. Bertakoekin lan egin nuen Brad Shoemaker audio ingeniaria Behringerreko ingeniariek ondo funtzionatzeko eta audio plataforma ugari esperimentatu ditugu lineako grabazio garbiagoetarako.\nNoski, geroztik ez duzu horrelakorik behar Zencastr hemen dago! Grabatzeko lineako beste plataforma batzuk dauden bitartean - BlogTalkRadio bezalakoa (kalean dagoen audioa linean grabatu ezin genuelako utzi genuen), Zencastr-ek eskaintzen du kalitate handiko grabazioa eta kokapen desberdinetako hainbat gonbidatu izan ditzakeen podcast baterako egina dago.\nZencastr grabagailua hodeietan edukitzea bezalakoa da, eta nahasketarako gaitasun mugatuak ere baditu:\nGonbidatu bakoitzeko pista bereizia - Zencastr-ek ahots bakoitza lokalean grabatzen du kalitate ezin hobean. Ez da uzte gehiago konexio txarra dela eta. Ez da kalitatean aldaketa gehiago emanaldian zehar. Audio argia besterik ez.\nGrabatu Lossless WAV-n - Ez kalitatearekin konpromisorik hartu. Zencastr-ek zure gonbidatuak galerarik gabeko 16 biteko 44.1 k WAV-rekin grabatzen ditu, horrela lan egiteko audio onena lortzeko.\nZuzeneko edizioetarako soinu taula - Sartu zure sarrera, iragarkia edo bestelako audioa zuzenean grabatzen duzun bitartean. Horrek postprodukzioan editatu ahal izateko denbora aurrezten duzu.\nVoIP integratua (IP bidezko ahotsa) - Ez da beharrezkoa hirugarrenen zerbitzu bat Skype edo Hangouts bezalakoa erabiltzea. Gonbidatuekin zuzenean hitz egin dezakezu Zencastr-en bidez.\nPostprodukzio automatikoa - Sortu pista nahasi bakarra aplikatutako ondasunen hobekuntzekin aplikatuta, zure grabaketa argitaratzeko prest dagoen nahasketa profesional bihurtzeko.\nHodeiko unitatearen integrazioa - Zure grabazioak automatikoki bidaltzen dira zure Dropbox kontuan, erraz editatu eta partekatzeko. Google Drive laster egongo da.\nAizu ... eta hasten bazara, Jenek ikastaro oso bat antolatu du zure podcast propioa hasita hori ezinbestekoa da!\nThe Brassy Broad-en Brass Tacks Pod Class\nTags: Behringernahasgailu digitalanahastaileapodcastingzencastr\nZer da Native Advertising?


Suizidio kolektiboren kasua dela eta, Aldundiak Kultura Digitala programa sendotuko duela dio - Artikulua - ORAIN Gipuzkoa\nSuizidio kolektiboren kasua dela eta, Aldundiak Kultura Digitala programa sendotuko duela dio\nItxasok nabarmendu du kultura digitala landu beharra dagoela haur, nerabe eta gazteen artean, ingurune digitalak dituen arriskuetan eta aukeretan hezten saiatzeko.\nErtzaintzak zapuztu duen kasua bezalakoek sortzen duten kezka instituzionala agertu du Foru Aldundiak, arratsaldean. Lehen diputatu nagusiorde eta Kultura eta Gazteriako diputatu Denis Itxasok azpimarratu duenez, lehenik eta behin, “Foru Aldundiak zoriondu nahi ditu kriminaltasun informatikoko kasu honetan parte hartu duen Ertzaintza eta lankidetzan aritu diren gainerako polizia-gorputzak, baita hain azkar jokatzeagatik ere hura zapuztea lortzeko. Begi bistakoa dirudi delitu informatikoak gero eta mehatxu handiagoak direla erasotzen errazena den populazioarentzat, bereziki, eta horien artean daude gure haurrak, nerabeak eta gazteak, maiz askotan ez baitakite sare sozialetan sortzen diren talde-ekimen jakin batzuen atzean benetako arriskuak ezkutatzen direla.\n“Halako mehatxuek eta beste batzuek –esan du Itxasok– ikerketa eta prestakuntza eskatzen dute polizia-gorputzen aldetik, baina baita hezkuntza-lan sakon bat ere, familietan hasten dena, eta horrek ere erakundeen erantzuna eskatzen du. Horregatik, garrantzitsua da hainbat programa garatzen jarraitzea; esaterako, Gipuzkoako Foru Aldundiak 2017. urte honetan garatu duena, Kultura Digitala izenekoa, http://www.gipuzkoangazte.eus/eu/kultura-digitala. Proiektu hori antolatzerakoan, lankide izan ditu Kodetu eta Irizar enpresa. Ikasgela digital mugikor bat da, ia Gipuzkoa osoa korritu duena, herrietan geldituz, non haurrek aukera izan duten era askotako heziketa-lantegiak egiteko gai hauen inguruan: cyberbullyinga, programazioa, eta Instantbatean –programa bat, aisialdiaz eta harreman pertsonalez informatzeko–, “gai horiek dimentsio berri bat hartu dutelako, eta horren aurrean, irizpidedunak izan beharra dago”.\nForu Gobernuak iragarri duenez, aurrera jarraituko du Kultura Digitaleko proiektu horrekin, “zeren eta halako heziketa-zeregin batek eskatzen baitu lan patxadatsua eta ibilbide luzekoa”, eta ahaleginak egingo ditu gazteek dituzten arrisku zibernetikorik handienen jarraipen zuhur eta eguneratu bat egiteko; hartara, aukera izan dezan arriskuei aurrea hartzeko eta haien gainean informatu eta sentsibilizatzeko”.